به‌وێنه: ژنانی ئامه‌د ڕه‌نگ به‌به‌ری ژیانی لادێدا ده‌كه‌ن\n11:08 - 05/05/2019\nوێنە..ئاهەنگی دەرچوونی هەشتەمین خولی خوێندکارانی زانکۆی گەشەپێدانی مرۆی\nوێنە..سلێمانی تارای زیوینی پۆشیوە\nوێنە..چلەی ماتەمینی ژەنەڕاڵی پایز\nژنانی ئامه‌د له‌رێگه‌ی ئه‌و سه‌ردانانه‌ی ئه‌نجامیده‌ده‌ن ره‌نگ ده‌كه‌ن به به‌ری ژیانی لادێدا.\nئه‌و ژنانه‌ی له ناوه‌ندی پشتیوانیی خێزانی باغڵار كه سه‌ربه وه‌زاره‌تی كار و سیاسه‌تی كۆمه‌ڵایه‌تییه، كۆرسیان بینیوه، به‌مه‌به‌ستی به‌سه‌ربردنی رۆژێك له‌گه‌ڵ دانیشتوانی گونده‌كاندا "پرۆژه‌ی ئه‌و گونده دوور نییه"یان ده‌ستپێكردووه.\nژنه‌كانی به ده‌ستی پڕ و به دیاری و خه‌ڵاتی جۆراوجۆره‌وه به هاوه‌ڵی گۆرانی و سروود ده‌گه‌نه ئه‌و گونده‌ی كه ده‌ستنیشانیان كردووه، له گۆڕه‌پانی گونده‌كه‌دا له‌گه‌ڵ ئه‌و كه‌سانه ده‌كه‌ونه گفتوگۆ كه چاوه‌ڕێیان ده‌كه‌ن، دواتر جلی كار له‌به‌رده‌كه‌ن و ده‌ست به بۆیاخكردنی خوێندنگه‌ی گونده‌كه ده‌كه‌ن و پاكیده‌كه‌نه‌وه.\nپاشان قژی مناڵان و ژنان ده‌بڕن و دایانده‌هێنن، ئه‌مه جگه له‌وه‌ی بایه‌خ به پێست و نینۆكی ژنان ده‌ده‌ن، بۆ ئه‌وه‌ش كه پیاوانی گونده‌كانیش بێبه‌ش نه‌بن له‌م خزمه‌تگوزارییانه، ژماره‌یه‌ك ده‌لاك هاوه‌ڵی ژنه‌كان ده‌كه‌ن بۆ ئه‌وه‌ی كه قژ و ریشیان بۆ بتاشن.\nوێنەیەكی گیڤارا لە كاتی سەردانی ئارامگەی سەلاحەدینی ئەیوبی بڵاوكرایەوە\nوێنه.. چیك جوانترین ئافره‌تى ئه‌وروپایى هه‌یه\nهەڵمەتی دەستگرتن بەسەر دەرمانی سێکسیدا دەستیێکرد\nمەلا عەلی کەڵەک لە ڤیدیۆیەکی نوێدا: من سەلامەتم


Курдипедиа - کچانی کوردستان دوای هاوسەرگیری درەنگ منداڵیان دەبێت\n📊 کچانی کوردستان دوای هاوسەرگیری درەنگ منداڵیان دەبێت | Группа: Статистика и опросы | Язык статьи: 🏳 کوردیی ناوەڕاست\nکچانی کوردستان دوای هاوسەرگیری درەنگ منداڵیان دەبێت\nماوەی چەند ساڵێکە نەخۆشیەکی تر بەرۆکی کچانی کوردستانی گرتووە دوای هاوسەرگیری درەنگ منداڵیان دەبێت لەکاتێکدا کێشەی نەزۆکییان نییە، پسپۆڕێکی نەخۆشییەکانی ژنانیش دەڵێت زۆرجار کێشە سەرەکییەکە لای پیاوە نەک ژن.\nسەردانیکردنی نۆرینگەی پزیشکی منداڵان و ئافرەتان لە هەڵکشانە، زۆربەی ئەوانەی سەردانیان دەکەن ئەوانەن ماوەی چەند ساڵێکە هاوسەرگیرییان کردووە، تا ئێستا منداڵیان نییە، لە پشکنینە پزیشکییەکانیش دەردەکەوێت کەنەزۆک نین.\nدواڕۆژ سەردانی یەکێک لە نۆرینگە پزیشکییەکانی شاری هەولێرهەولێری کرد، لەوێ ژمارەیەک هاوسەر لەچاوەڕوانیدان بۆ بینینی پزیشکی پسپۆڕ، یەکێک لەوانە ئازاد و ژینۆی هاوسەری بوون، ئازاد تەمەنی 26 ساڵە و ژینۆش 24 ساڵ و ماوەی 3 ساڵە هاوسەرگیرییان کردووە، بەڵام بەهۆی ئەوەی تا ئێستا مناڵیان نەبووە سەردانی پزیشکیان کردووە.\nئازاد روونیدەکاتەوە، سەرەتا پشکنینی نەزۆکیمان کرد، دکتۆر وتی هیچ کێشەتان نییە، ئەندامی زاوزێی هەردووکتان ئاساییە و و سپێرمت کێشەی نییە، بەڵکو دەبێت پشکنینی تر بکەن، بۆیە دوای دووجار پشکنین، هۆکارەکەمان زانی بۆ مناڵمان نابێت.\nبەپێی پشکنینەکان ژینۆی هاوسەری ئازاد، دەرکەوتووە کە هۆکاری مناڵنەبوونی زۆریی کێشیەتی بەهۆیەوە کاریگەری دەروونی دروستکردووە و سپێرمەکان ناپیتێن.\nئازاد بۆ دواڕۆژ ئەوەش دەڵێت دکتۆرەکە پێی وتین، ژینۆ کێشی 89 کیلۆگرامە، بیردەکاتەوە نائارامە هەروەها چەند کێشەیەکی تری هەیە لە ئەندامی زاوزێیدا کە ئەوان سادەن چارەسەریان هەیە.\nئازاد ئەوەش دەخاتەڕوو، خۆ ئەگەر مناڵیشمان نەبێت کێشەمان نییە ئێمە یەکمان هەر خۆش دەوێت، بەس بەردەوام خەڵک دەڵێن بۆ مناڵتان نابێت ئیدی ئەوە زۆر قسەیەکی ناخۆشە.\nئێمە لە نۆرینگەکە پرسیارێک رووبەڕووی دکتۆرە قورینگ محەمەد پسپۆڕی تایبەتی نەخۆشییەکانی ژنان دەکەینەوە بۆچی ئێستا بەشێک لەوانەی هاوسەرگیری دەکەن درەنگ مناڵیان دەبێت؟\nدکتۆرە قورینگ، دەڵێت، ئەوە پرسێکی گرنگە و دەبێت میدیا کاری لەسەر بکات، چونکە ڕۆژانە دەیان کەس پەیوەندیمان پێوە دەکەن و دەپرسن کە ماوەی چەن ساڵە هاوسەرگیرییان کردووە، کەچی منداڵیان نەبووە، لە پشکنینەکانیش دەرکەوتووە کە هیچ کێشەی نەزۆکی و هێلکەدان و سپێرمیان نییە، بەڵام بێگومان هۆکار زۆرە.\nکێشەکان لە وڵاتێکەوە بۆ یەکێکی تر گۆڕانکارییان بەسەردا دێت، دکتۆرە قورینگ لەبارەی هۆکارەکان لە کوردستان دەڵێت لە کوردستان زۆرجار کێشەکە لە پیاواندایە، نەک لە ژنان، بەڵام ژنانیش بەشێکی هۆکارەکەن هەرچەندە هی ئەوان جۆراوجۆرن.\nئەو دکتۆرە بۆ دواڕۆژ دەشڵێت کێشەی ئێرە ئەوەیە تۆوی پیاو ناگات بە هێلکەکانی ئافرەت، لاوازی تۆوی پیاو، ناشارەزایی لە سێکس لەکاتی جوتبوون، لەبەرامبەردا زۆرێک لە ژنانیش قەڵەون، بۆیە رووبەڕووی ئەوە دەبنەوە، جگە لەوەی ئێستا کێشەیەکی گەورە هەیە ئەویش لاوازی رەحمی ژنە.\nهۆکاری زیاتر هەیە، بەڵام زیاتر لە هەرێمی کوردستان ئەوانەی سەرەوەن جگە لەوەی (بەکارهێنانی حەپی رێگری (مەنع)، پاک رانەگرتنی ئەندامی زاوزێی مێینە و هەوکردنی ئەندامی زاوزێی، بوونی کیس، جگەرە کێشان و نێرگەلە، خواردنی ناتەندروست و تێکچونی هۆرمۆنەکان لە ژناندا هۆکاری سەرەکین.\nلەنجە رەشید، یەکێکی ترە لەو ژنانەی مناڵی نەبووە، 3 ساڵ و 4 مانگە هاوسەرگیری کردووە، تەمەنی 28 ساڵە، لەنجە بۆ دواڕۆژ دەڵێت زۆر قەلەقم و جگە لە قسە و نیگەرانی ماڵی خەزورم خۆشم نیگەرانم و ئاخۆ بۆ هیچ کێشەم نییە کەچی مناڵم نابێت؟.\nلەنجە دەڵێت، دکتۆر پێی وتووم کیسی ناو روحمت هەیە، تا کیسەکە کۆتایی نەیەت، مناڵت نابێت، ئەویش دوو رێگای هەیە دەرمان و نەشتەرگەری سەرەتا من دەرمان بەکاردەهێنم، ئەگەر کۆتایی نەیەت دەبێت نەشتەرگەری بکەم.\nدکتۆرە شیرین پاشا، باس لە رێگاکانی چارەسەری دەکات و بۆ دواڕۆژ دەڵێت چارەسەری کێشەی دواکەوتنی مناڵبوون کەمێک قورسە، بەڵام پەیوەستە بە جۆری هۆکاری دواکەوتنەکە و نەخۆشییەکە، چونکە هەندێکیان پێویستیان بە رێنمایی هەیە و هەندێک دەرمان و هەندێکیش نەشتەرگەری، بۆیە جیاوازی هەیە.\nوتیشی چارەسەری سروشتی پێویستی بە هۆشیاری و رێنمایی هەیە و ماوەی نزیکەی 6 مانگی دەوێت، بۆ چارەسەری تەواو و هەروەها چارسەری حەپ و دەرمان بۆ ماوی 1 بۆ 3 مانگ درێژە دەخایەنێت و نەشتەرگەریش جۆری هەیە و ماوەکانی جیاوازن.\nهەروەها دەشڵێت، دەمەوێت هەموو هاوسەران دڵنیا بکەمەوە کە ئەگەر ژن یان پیاوەکە نەزۆک نەبن، بەدڵنیایی درەنگ یان زوو دەبن بە دایک و باوک و مناڵیان دەبێت.\n#چۆمان | #هەولێر | #16-08-2018 |\n 📡 | 🏳 کوردیی ناوەڕاست | ماڵپەری دواڕۆژ - 16-08-2018\n➕ Добавил (Hawrê Baxewan) на Aug 16 2018 9:05PM\n👌 Эта статья была рассмотрена и выпущена (Ziryan Serçinarî) на Aug 17 2018 6:41AM\n✍ Этот пункт недавно дополнено (Ziryan Serçinarî) на: Aug 17 2018 6:41AM\n👁 Этот пункт был просмотрен раз 1,172


پارێزەرانی ڕێبەری گەلی کورد داواکاریی دیداریان پێشکەشکرد – کوردی – RojNews.News\n23/02/2021 - 11:37:07 am\nپارێزەرانی عەبدوڵا ئۆجالان، ڕێبەری گەلی کورد، بۆ ئەوەی لە ئیمراڵی چاویان بە بریگرتەکەیان بکەوێت، سەردانی داواکاری گشتیی کۆمارییان كرد لە بورسا.\nئەمڕۆ هەریەک لە ڕێزان ساریجا، ڕازیە ئوزتورک، ئیبراهیم بیلمەز و سەربای کۆکلو، پارێزەرانی عەبدوڵا ئۆجالان ڕێبەری گەلی کورد، بۆ ئەوەی لە ئیمراڵی چاویان بە بریگرتەکەیان بکەوێت، داواكاریی دیداریان پێشكەشی داواکاری گشتیی بورسا كرد.\nپێشتر ڕێزان ساریجا و نەورۆز ئویساڵ پارێزەرانی عەبدوڵا ئۆجالان، ڕێبەری گەلی کورد، دوای هەشت ساڵ لە ڕێگریکردن، لە ٢ و ٢٢ی ئایار و ١٢ و ١٨ی حوزەیران و ٧ی ئابی ٢٠١٩ـدا چوونە ئیمراڵی و چاویان بە بریگرتەکەیان کەوت.\nداواکاری گشتیی کۆماریی لە بورسا، لە ٢٣ی ئەیلولی ٢٠٢٠ـدا بە پاساوی “نەخشەڕێگا”ـیەک کە ڕێبەر ئۆجالان ساڵی ٢٠٠٩، پێشکەشی دادگای مافی مرۆڤی ئەوروپای کردبوو، سزای قەدەغەی شەش مانگ چاوپێکەوتنی بەسەردا سەپاند.


چه‌ند وه‌زاره‌تێك 100% ی مووچه‌كانیان وه‌رده‌گرن\nنەتەوە | 15:25:42 2017-09-22 | (21,156) جار خوێندراوەتەوە\nحكومه‌تی هه‌رێم له ئاماده‌كاریدایه بۆ جێبه‌جێكردنی سیستمێكی نوێی مووچه، به‌گوێره‌ی چەند زانیارییه‌كیش وه‌زاره‌تی پێشمه‌رگه‌و ئاسایش و ئه‌وانه‌ی له‌ئێستادا(100%)ی مووچه‌كانیان وه‌رده‌گرن، له سیستمه‌كه به‌ده‌ر ده‌كرێن و كه‌مترین مووچه‌ش (300) هه‌زار دینار ده‌بێت.\nبه‌گوێره‌ی چەند زانیارییەک کە تۆڕی هەواڵی سلێمانی لە زاری سەرچاوەیەکی تایبەتی ئەنجومەنی وەزیرانەوە بڵاویکردۆتەوە، تائێستا بژارده‌ی هه‌ره به‌هێز كه كاری له‌سه‌ر ده‌كرێت بۆ دانانی سیستمی نوێی مووچه، "پێدانی مووچه‌ی (بنه‌ڕه‌تی، ده‌رماڵه‌ی بڕوانامه، هاوسه‌رو منداڵ)ه، ئه‌وانه‌شی مووچه‌كه‌یان له (300)هه‌زار دینار كه‌متربێت، هیچ بڕه پاره‌یه‌كیان لێ نابڕێت، به‌وپێیه‌ش كه‌مترین مووچه له سیستمه‌كه‌دا (300) هه‌زار دینار ده‌بێت".\nهەر بەگوێرەی ئەو زانیارییانەو به‌پێی سیستمه نوێیه‌كه، هه‌ندێك له وه‌زاره‌ته‌كان (100%)ی مووچه‌كانیان وه‌رده‌گرن، چونكه پێش پاشه‌كه‌وتی مووچه، ته‌نها مووچه‌ی بنه‌ڕه‌تی و ده‌رماڵه‌ی بڕوانامه‌و هاوسه‌رو منداڵیان وه‌رگرتووه.\nبه‌وته‌ی سه‌رچاوه‌كه‌ی ئه‌نجومه‌نی وه‌زیران، "سیستمی نوێی مووچه، دادپه‌روه‌ریی زۆری تێدایه، چونكه به‌راورد به سیستمی پێشوو، جیاوازیی مووچه له‌نێوان وه‌زاره‌ته‌كاندا به‌ڕێژه‌یه‌كی زۆر كه‌م ده‌كاته‌وه".\nسه‌باره‌ت به‌و شوێنانه‌ش کە به‌ده‌ر ده‌كرێن له سیستمی نوێی مووچه، له زانیارییه‌كاندا ئه‌وە خراوه‌ته‌ڕوو کە ئامانجی سیستمه‌كه ئه‌وه‌یه، ئه‌وانه‌ی له‌ماوه‌ی ساڵی رابردوودا پاشه‌كه‌وتێكی زۆر له مووچه‌كانیان كراوه، مووچه‌كانیان بۆ چاكبكرێت.\nهەروەک له سیستمه نوێیه‌كه‌دا، وه‌زاره‌تی پێشمه‌رگه، ده‌زگای ئاسایش و ئه‌وانه‌ی له ئێستادا (100%)ی مووچه‌كانیان وه‌رده‌گرن، مووچه‌كانیان وه‌ك خۆی ده‌مێنێته‌وه‌و ده‌ستكاریی ناكرێت، "به‌ڵام هێزه‌كانی دیكه‌ی وه‌زاره‌تی ناوخۆ ده‌رماڵه‌یه‌كیان بۆ خه‌رج ده‌كرێت، به‌شێوه‌یه‌ك كه زۆر زه‌ره‌رمه‌ند نه‌بن".\nهەروەها سەرچاوەکە راشیگه‌یاندووە: تائێستا هیچ بڕیارێك له‌سه‌ر سیستمه‌كه نه‌دراوه‌و هیچ واده‌یه‌كیش بۆ جێبه‌جێكردنی دیارینه‌كراوه، چونكه حكومه‌ت ده‌یه‌وێت ئه‌و بودجه‌یه‌ی له ئه‌نجامی سیستمه‌كه‌وه زیاد ده‌كات، به‌راوردی بكات به داهاتی نه‌وت و ناوخۆ، پاشان بڕیاری له‌سه‌ر بدات.\nتویتێكی ترەمپ نرخی نەوت دادەبەزێنێت\nچارەنووسی مووچە‌ی سێ مانگی کۆتایی 2018 چی لێدێت؟


كۆرۆنا بەریتانییەكە لە زیاتر لە ٦٠ وڵاتی تر بڵاوبووەتەوە\nلەگەڵ بەردەوامی تەشەنەكردنی ڤایرۆسی كۆرۆنا لە جیهاندا، جۆرە نوێیەكانی ئەو ڤایرۆسەش لە بڵاوبوونەوەی بەردەوامدان و چەندین وڵات و ناوچەی تریان گرتووەتەوە و جۆری نوێتریش لە چەند ناوچەیەك تۆماركراوە. توێژینەوەیەكی نوێش دەریخستووە تەنها قسە كردن لەگەڵ كەسی تووشبوودا هۆكارە بۆ گواستنەوەی كۆرۆنا.\nڕێكخراوی تەندروستی جیهانی ڕایگەیاند، جۆرە نوێیەكەی كۆرۆنا كە سەرەتا لە "بەریتانیا"وە سەریهەڵدا تا ئێستا لانی كەم لە ٦٠ دەوڵەتی تر تۆمار كراوە، واتە لە ماوەی تەنها هەفتەیەكدا لە ١٠ وڵاتی تر ئەو ڤایرۆسە نوێیە تۆماركراوە.\nهەر بە پێی ڕێكخراوی تەندروستی جیهانی، جۆرێكی تری كۆرۆنا كە بۆ یەكەم جار لە باشوری ئەفریقا بڵاوبووەوە و دەوترێت لە جۆرەكەی "بەریتانیا" مەترسیدارترە، لە ٢٣ دەوڵەت و ناوچەی تریش تۆماركراوە.\nلە ئێستاشدا چاودێری بڵاوبوونەوەی دوو جۆری تری كۆرۆنا دەكەن لە "بەڕازیل" كە لە ویلایەتی "ئەمازوناس"ی ئەو وڵاتە بڵاوبووەتەوە و لە "ژاپۆنیش" لە ٤ گەشتیاری بەڕازیلی دەركەوتووە. هەرچەندە تا ئێستا زانیاری ورد نییە سەبارەت بە چۆنیەتی بڵاوبوونەوەی ئەو جۆرە نوێیە و ئاستی مەترسییەكەی، بەڵام بە پێی توێژینەوەكان ئەو ڤایرۆسەی "بەڕازیل" نزیكە لە ڤایرۆسە نوێیەكانی "بەریتانیا" و "باشوری ئەفریقا" بەڵام پێویستی بە توێژینەوە و لێكۆڵینەوەی زیاتر هەیە.\nسەبارەت بە كۆڤید ١٩ش، بە پێی توێژینەوەیەكی نوێ كە ڕۆژنامەی "گاردیان"ی بەریتانی بڵاویكردووەتەوە، بە تەنها قسەكردن لەگەڵ كەسی تووشبوو بە ڤایرۆسی كۆرۆنا بۆ ماوەی ٣٠ چركە بە بێ كۆكە، ڤایرۆسەكە بۆ كەسی بەرامبەر دەگوێزێتەوە، جەختیش كراوەتەوە لە گرنگی بەستنی دەمامك و دووری ٢ مەتر لە نێوان دوو كەسدا.\nدوای زیاتر لە ساڵێك لە تۆماركردنی یەكەمین حاڵەتی تووشبوون بە كۆرۆنا لە وڵاتی "چین"، ئێستا زیاتر لە ٩٦ ملیۆن تووشبوو لە جیهان تۆماركراوە، زیاتر لە ٢ ملیۆن توشبوو گیانیان لە دەستداوە و نزیكەی ٧٠ ملیۆن تووشبووش لە جیهان چاكبوونەتەوە.\nمانگ پێشتر - Jan 20 2021 4:27PM\nئابوری كەنەدا گەورەترین داكشانی لە ٦٠ ساڵی ڕابردوودا تۆمار ك...\nحكومەتی عێراق هەلی كار بۆ دەرچووانی زانكۆی كەركوك ناڕەخسێنێت...\nلە سەعات ٧ بۆ ٩ی بەیانی ڕێگە نادرێت بارهەڵگر بێتە ناو شاری س...\nلە چەند ویلایەتێكی ئەمریكا ڕێكارەكانی خۆپارێزی كەمكرانەوە...\nئەردۆغان ھەوڵدەدات خولێکی تری سەرۆکایەتی مسۆگەر بکات...\nشەشەم فێستیڤاڵی ئەدەب و ھونەری ژنان لە رۆژئاڤا بەرێوەدەچێت...\nمەترسی وشكەساڵی لە كفری هەیە...\nلەدهۆك راهێنانی كارمەندانی تەندروستی بۆ كوتان بە ڤاكسین دەست...\nداوای لابردنی یاسای قەرز لە بودجەدا دەکرێت...\nئاژانسی وزەی ئەتۆم پشکنینی دامەزراوە ئەتۆمییەکانی ئێران دەست...\nناتانیاھۆ: ئێران بەرپرسە لەو ھێرشەی کرایە سەر کەشتییەکەمان ...\nنرخی زێر لە بازاڕەکانی جیھان لە دابەزینی بەردەوامدایە...\nسیستمی بە ئەلیکترۆنیکردنی مووچە لە ١٥ی ئادارەوە دەکەوێتە کار...\nزمانی كوردی كە لەدەستوری عێراقدا بە رەسمی ناسێنراوە...\nكۆلێژی زانستە سروشتییەكان یەكەم كۆلێژە لە شارباژێڕ دەكرێتەوە...\nهاوڵاتیان گلەییان لە فراكسیۆنەكانی پەرلەمانی كوردستان هەیە ...\nپرۆژەکەی بایدن لە ئەنجومەنی نوێنەرانی ئەمریکا تێدەپەڕێنرێت...\nھێرشەکەی ئەمریکا بۆ سەر ھێزەکانی لایەنگری ئێران کاردانەوەی ل...\nلە ٢٠٢٠دا خەرجی سەربازی لەجیھاندا ١٨٣٠ ملیار دۆلار بووە...\nزانیاری لەبارەی بردنە دەرەوەی پارەکانی عێراق ئاشکرادەکرێت...\nئەمریکا بەشداری لە فراوانبوونی ئەرکەکانی ناتۆ لە عێراق دەکات...\nئەمریکا و ئێران کۆدەبنەوە...\nیۆنسکۆ لەبارەی کەرتی پەروەردە و خوێندنەوە ھۆشداری دەدات...\nئێزدییەكان دوای سێ ڕۆژ بەڕۆژوو بوون جەژنی خدر ئەلیاس دەگێڕن...\nڕۆحانی: گەڕانەوە بۆ ڕێككەوتنی ئەتۆمی گوزارشت لە سازش ناكات...\nتەنها ٣١٪ پڕۆژەكانی وەبەرهێنان لە سلێمانی و هەڵەبجەن...\nهەڵمەتی پاككردنەوەی خۆڵ و خاشاكی كەركوك بەردەوامە...\nلە قامیشلۆ بە بۆنەی ڕۆژی زمانی كوردییەوە چالاكییەكی هونەری ڕ...\nلە سنوری برادۆست پڕۆسەی خوێندن دەستیپێكردووەتەوە...


پەیامێکی پێوەندیدار بە دۆخی ئێستای کوردستان – Giareng\nپەیامێکی پێوەندیدار بە دۆخی ئێستای کوردستان\nلە پێنج شه‌ممه - 5 03 2020\nئێستا کە قسە و باسی بڵاوبوونەوەی ویرووسی کڕۆنا لە ئێران گەرمە، لە کوردستانەوە هێندێک هەواڵ و زانیاریی تێکەڵ بە دەمگۆ بڵاو دەبنەوە کە جیا لەوەیکە\nجێی نیگەرانین، تێایاندا هەست بە پیلانگێڕیی ناوەندە ئەمنیەتییەکانی ڕێژیمی کۆماری ئیسلامیشی لێ دەکرێ!!. بە پێی ئەو هەواڵ و زانیاریانەی بە دەزگاکانی ناوەندی ڕاگەیاندن و کۆمیسیۆنی تەشکیلاتی حیزب دەگەن و هێندێکیشیان لە تۆڕەکۆمەڵایەتییەکان‌دا بڵاو دەبنەوە، ماوەی چەند ڕۆژێکە لە چەند شارێکی وەک سنە، مەریوان، مهاباد ، شنو و سەردەشت کۆمەڵێک کەسی مەزهەبی بە ڕوخسار و جل و بەرگی ئاخوندییەوە دەبیندرێن کە بۆ خەڵکی ئەم شارانە ناسراو نین. وەک باس دەکرێ ئەم مەلایەنە کە ژمارەیان لە هەرکام لەم شارانە زیاتر لە پەنجا کەسە، لە هوتێل و یانە کلتوورییەکاندا جێگیر کراون و وەک دەوترێ دەبێ لە شاری قومەوە هاتبێتن کە ئێستا زۆرترین تووشبووی ئەم ویرووسەی لێیە.\nهاوکات لە گەڵ ئەم هەواڵە، حاڵەتێکی گوماناویی دیکەی پێوەندیدار بە بڵاوبوونەوەی ویرووسی کرۆنا لە چەند شارێکی دیکەی کوردستان بە تایبەت شارەکانی سەر بە پارێزگای ورمێ بینراوە کە هیچ گومانی تێدا نیە دەستی پیلانگێڕیی لە پشتە. ئەم حاڵەتە کە تا ئێستا چەند ویدئۆیەکیشی لێ بڵاوبۆتەوە بریتییە لە کەوتن و دیتنی کەسانی نیوەگیان لە شەقامەکان کە وا دەردەکەوێ بە ویرووسی کرۆنا تووش بوون و توانای هەستانەوە و ڕۆیشتنیان نیە. ئەم کەسانە کە تا ئێستا وا دەرکەوتووە زۆربەیان خەڵکی شوێنەکانی دیکەی ئێرانن و کورد نین، هەموویان ڕوخساریان داپێچراوە و کەس ناوێرێ لێیان نزیک بێتەوە!!\nلە گەڵ هەموو ئەمانەدا بازاری شایعە و بڵاوکردنەوەی ناڕاستی پێوەندیدار لە کوردستان گەرمە و دیسان بە پێی جۆری بڵاوبوونەوەی ئەم دەمگۆیانە هەست دەکرێ کە ڕێژیم دەیهەوێ بە هەر شێوەیەک بۆ دەلوێ لەم پرسە کەڵک وەربگرێت و بە جێی مودیریەتێکی درووست و بەرپرسانە، بێ‌متمانەیی و دڕدونگی لە نێو خەڵک دا بڵاو دەکاتەوە. هەر چەند تا ئێستا ئەم باسانە و گومان خستنە سەر ڕەفتار و سیاسەتەکانی ڕێژیم لەم پێوەندییە لە نێو خەڵک دا بڵاوە و بەحەق ڕێژیم لەم بوارەش‌دا بە هیچ شێوەیەک جێی متمانەی خەڵک نیە، بەڵام دیسان پێویستە خەڵک لە پێوەندی لە گەڵ بڵاوبوونەوەی کرۆنا و هەڵمەتی پێشگیرییان لە تووشبوون بەم ویرووسە وریا بن.\nپێش هەموو شتێک هەر وەک زۆرێک لە پزیشکە ڕاستوێژ و خەمخۆرەکان باسی لێوە دەکەن، پێویستە خەڵک بڵاوبوونەوەی ئەم ویرووسە بە جدی بگرن و تا بۆیان دەکرێ لە تووشبوون بە کرۆنا خۆ بپارێزن و سفارش و ئامۆژگارییەکانی شارەزایانی ئەم بوارە جێبەجێ بکەن. لە وەها دۆخێک دا پێویستە هەوڵ بدەن بە خۆ دوورخستنەوە لە باورکردن بە درۆ و دەلەسەکانی ڕێژیم ، دەستیان بە زانیارییە باوەڕپێکراوەکان ڕابگا. بە بێ ئەوەی تووشی ترس و دڵەڕاوکێی نابەجێ بن، هەوڵ بدەن بە هاوکاریکردنی یەکتر و یەکگرتووانە هاوکات لە گەڵ هەوڵدان بۆ خۆپاراستن لە تووشبوون بە کرۆنا، دژ بە پیلانگێرییەکانی کۆماری ئیسلامی ئێران بوەستنەوە و ئیزن نەدەن کە بە کەڵک وەرگرتن لەم دۆخە پیلانە دژی‌گەلییەکانی خۆی جێبەجێ بکات. لە پێوەندی لەگەڵ هاتنی خەڵکی غەریبە و نەناسیاوی گوماناوی بۆ شارو ناوچەکانی کوردستان لە سەر هەست بن و لە ڕێگای توڕەکۆمەڵایەتییەکانەوە هەموو لایەک لە هەر کردەوە و جموجۆڵێکی گوماناوی ئاگادار بکەنەوە. ئەوانەی هەست دەکەن نیشانەکانی تووشبوون بە کرۆنایان تێدا بە دی دەکرێ بە بێ دوودڵی و دڵەڕاوکێ، خۆیان بە بیمارستانەکان و ناوەندە تەندرووستییەکان بناسێنن و بەرانبەر بە چارەسەری و تەنانەت قەرەنتینەکردنیان هیچ بەربەرەکانییەک لە خۆیان نیشان نەدەن.\nئێستا کە بە هۆی بڵاوبوونەوەی ئەم ویرووسەوە دۆخێکی تایبەت بە سەر جموجۆڵی خەڵک و بازارەکاندا زاڵە و خەڵک بە گشتی دەرفەت و دەرەتانی کارو کاسبیی زیاتری نیە، چینی دەستڕۆیشتووی کۆمەڵگەی کوردستان لەم هەلومەرجەدا با بە ئەرکی سەرشانی خۆیانی بزانن کە دەستی خوشک و برا دەست‌تەنگەکانی خۆیان بگرن و لەم پێوەندییەدا حەق وایە هەموو لایەک ئەرکی ئینسانی، ئەخلاقی و نەتەوەیی و ئایینی خۆیان بە جێ بگەیەنن. ئێستا کە بەداخەوە ڕیژیمەکە بە جێی بیرکرنەوەیەکی بەرپرسیارانە بە مەبەستی پاراستنی گیانی خەڵکی کوردستان و هاووڵاتیانی دیکەی ئێرانی، بە هەموو شێوەیەک خەریکی بڵاوکردنەوەی درۆ و سازکردنی فەزای پڕ لە گۆمان و پیلانگێڕییە، پێویستە خەڵک خۆیان بە هەر شێوەیەک بۆیان دەکرێ بۆ دەربازبوون لەم ڕۆژە ناخۆشانە، یەکگرتووانە بەهانای یەکترەوە بچن. بێگومان لە وەها شەرایەتێک دا ئەرکی دوکتور و پەرەستارە خۆشەویست و ئەرک وەخۆگرەکان لە هەمووان دژوارتر و گرینگترە. بۆیە پێویستە وێڕای ڕێزگرتن لە هەوڵەکانیان، گوێڕایەڵی ئامۆژگارییەکانیان بین.\nکۆمیسیۆنی تەشکیلاتی حیزبی دێموکراتی کوردستان\n١٣ی ڕەشەممەی ١٣٩٨\nکاڵای بەقەد باڵا بۆ ژنی ڕووسووری کورد(*) . قادر وریا\nمنیش یەکێکم لەو کیژە کوژراوانە. سوهەیلا قەوی‌پەنجە (بێوار)


سه‌روه‌ر پێنجوێنی - : قەسابخانەی (حولە) ی كوردی و هەڵوێستی ئیخوان موسلیمین ـ لە پەراوێزی باسی قەسابخانەکەی (ڕۆبۆسكی)ـدا\nقەسابخانەی (حولە) ی كوردی و هەڵوێستی ئیخوان موسلیمین ـ لە پەراوێزی باسی قەسابخانەکەی (ڕۆبۆسكی)ـدا\nقه‌سابخانه‌ی (حوله) ی كوردی و هه‌ڵوێستی ئیخوان موسلیمین\nله په‌راوێزی باسی قه‌سابخانه‌که‌ی (ڕۆبۆسكی) دا\nد. به‌نگی حاجۆ٭\nو: سه‌روه‌ر پێنجوێنی\nچه‌ند مانگێك له‌مه‌وپێش قه‌سابخانه‌یه‌ك ڕێك خرا كه نوسخه‌یه‌كی كوردیی ئه‌و قه‌سابخانه‌یه‌ی ناوچه‌ی (حوله) "الحولة" بو كه به ده‌ستی ڕژێمی سوریایی ئه‌نجام درا به‌رامبه‌ر خه‌ڵكی مه‌ده‌نیی شاری كاره‌ساتباری (حیمص). ئه‌م قه‌سابخانه‌یه پێی ده‌وترێت قه‌سابخانه‌كه‌ی (ڕۆبۆسكی) Roboski. (ڕۆبۆسكی) ناوی گوندێكی كوردنشینی چه‌په‌كه كه سه‌ر به ناوچه‌ی (ئولوده‌ره) Uludere (به كوردی: قڵابان) ـه له ویلایه‌تی (شرنه‌خ) له كوردستانی باكور (توركیا). گونده‌كه ده‌كه‌وێته سه‌ر سنوری نێوان هه‌رێمی كوردستانی عێراق و خواری خواره‌وه‌ی خۆرهه‌ڵاتی توركیا. تاكه سه‌رچاوه‌ی داهاتی خه‌ڵكی گونده‌كه بازرگانیی سه‌رسنوره یاخود قاچاخكردن، به‌تایبه‌تی بردنی جگه‌ره و نه‌وت له هه‌رێمی كوردستانه‌وه بۆ كوردستانی توركیا، قازانجه‌كه‌شی به حاڵێك و دو به‌ڵا به‌شی ژیانی مه‌مره‌ومه‌ژی و كڕینی پێداویستی و جل‌وبه‌رگی قوتابخانه‌ی منداڵانی گونده‌كه و ئه‌و مێردمنداڵانه ده‌كات كه ده‌چنه شار بۆ ته‌واوكردنی خوێندنی ناوه‌ندی و ئاماده‌یی. ساڵانێكیشه ئه‌م بازرگانیه قاچاخیه به ڕۆژی ڕوناك و به ڕێكه‌وتن له‌گه‌ڵ پاسگه (مخفر) ه سه‌رسنوریه‌كانی سوپای توركیا ئه‌نجام ده‌درێت، جا ئیتر به چاوپۆشی یان به له‌به‌رامبه‌ری هه‌ندێك به‌رتیلدا.\nئه‌وه بو دوانیوه‌ڕۆی ڕۆژی (٢٨) ی كانونی یه‌كه‌می (٢٠١١)، قافڵه‌یه‌ك، كه پێك هاتبو له ٣٧ كه‌سی ئه‌و گونده كه چه‌ند منداڵێكی (١٣ ـ ١٤) ساڵانه له‌نێو ئه‌وانه‌دا بو، له‌گه‌ڵ هێستره‌كانیان و له‌ژێر باری باران و به‌فر و سه‌رمای كوشنده‌ی ئه‌و ناوچه شاخاویه به‌رز و سه‌خته، به‌ره‌و هه‌رێمی كوردستان به‌به‌رده‌می بازگه سه‌ر سنوریه‌كه‌دا وه‌كو جاران ڕێیان ده‌كرد. نزیكی كاتژمێر (٩) ی شه‌و قافڵه‌كه له ڕێگه‌ی گه‌ڕانه‌وه‌یدا له سنور نزیك ده‌بوه‌وه و به دڵی ڕاحه‌ت و به هیوای قازانجی چه‌ند سه‌د لیره‌یه‌كه‌وه ده‌گه‌ڕانه‌وه.\nفڕۆكه‌یه‌كی چاودێریی توركی له جۆری فڕۆكه‌ی (هێرۆن) Heron ی بێفڕۆكه‌وانی ده‌ستكردی ئیسڕائیل، قافڵه‌كه‌ی بینی. ئه‌و وێنانه‌ی فڕۆكه‌كه ده‌یانگرێت ڕاسته‌وخۆ ده‌نێردرێن بۆ (ژوری ئۆپه‌راسیۆنه‌كان) (غرفة العملیات) ی سه‌رۆكایه‌تیی ئه‌ركانی سوپای توركی، بۆ گرتنه‌به‌ری بڕیاری پێویست. هه‌روه‌ها هه‌مو ئه‌و وێنانه‌ی ئه‌م فڕۆكانه ده‌یانگرن ده‌چن بۆ (ئیسرائیل) یش وه‌كو مه‌رجێك كه ئیسرائیل دایناوه بۆ دابینكردنی ئه‌م جۆره فڕۆكانه بۆ توركیا، كه فڕۆكه‌ی سیخوڕیی زۆر پێشكه‌وتون.\nله‌م كاتانه‌دا فڕۆكه‌یه‌كی سیخوڕیی بێفڕۆكه‌وانی ئه‌مێریكایی له جۆری (پرێداتۆر) Predator هه‌ستی به قافڵه‌كه كردبو، و ئه‌مێریكاییه‌كان داوایان له سوپای توركیا كرد ڕێیان بده‌ن له قافڵه‌كه نزیك ببنه‌وه تا بزانن سه‌ر به چه‌كداره‌كانی پارتی كرێكارانی كورستان (پ.ك.ك.) ـن یان نا. سه‌رۆكی ئه‌ركانی سوپای توركیا داواكه‌یانی ڕه‌ت كردبوه‌وه (یانی لایه‌نه توركیه‌كه ئاماده بوه بۆ له‌ناوبردنی قافڵه‌كه له‌گه‌ڵ بونی ئه‌گه‌ری به‌هێزی ئه‌وه‌ی مه‌ده‌نی بن)، ئه‌مه‌ش به‌پێی ئه‌و به‌یاننامه ڕه‌سمیه‌ی لایه‌نه ئه‌مێریكاییه‌كه دوای نزیكه‌ی سێ مانگ له‌دوای ڕوداوه‌كه‌وه ڕای گه‌یاند.\nبێ گومان هاوكاری و ڕێكخستنێكی هه‌واڵگری له‌نێوان ئه‌مێریكا و سوپای توركیا هه‌یه دژی جه‌نگاوه‌رانی كورد. ئیتر ئه‌وه بو، ده‌وروبه‌ری كاتژمێر (٩:٣٠) ی ئه‌و شه‌وه فڕۆكه جه‌نگیه‌كانی توركیا، له جۆری (ف١٦) F16 به بۆمب هێرشیان كرده سه‌ر ئه‌و مه‌ده‌نیه بێچه‌ك و بێتاوانانه و به شێوه‌یه‌كی دڕنده‌ئاسا ڕه‌شه‌كوژیان كردن و به چه‌ند چركه‌یه‌ك پارچه‌پارچه‌یان كردن. ته‌نها سێ كه‌سیان ڕزگاریان بو كه دور بون له قافڵه‌كه‌وه.\nئه‌وه چوار مانگ به‌سه‌ر ڕوداوه‌كه‌دا تێپه‌ڕیوه و ڕای گشتیی توركیا هه‌تا ئێستاش خرۆشاوه و داواكاری ئه‌وه‌یه ئه‌نجامده‌رانی ئه‌و تاوانه گه‌وره‌یه بناسرێن و بدرێنه ده‌ستی دادگا.\nپێش چه‌ند هه‌فته‌یه‌ك، سه‌رۆك وه‌زیران (ڕه‌جه‌ب ته‌ییب ئه‌ردۆغان) دانی به‌وه‌دا نا كه ئه‌وه‌ی ڕوی داوه هه‌ڵه‌یه‌كی گه‌وره بوه، ئه‌مه‌ش دوای ئه‌وه‌ی ئه‌مێریكاییه‌كان نهێنیه‌كانی ئۆپه‌راسیۆنه‌كه‌یان ئاشكرا كرد و بێبه‌ریبونی خۆیان ڕاگه‌یاند له‌وه‌ی ڕۆڵێكیان له‌و ئۆپه‌راسیۆنه‌دا هه‌بوبێت. ڕای گشتی هه‌تا ئێستاش سوره له‌سه‌ر ئه‌وه‌ی حكومه‌ت پۆزش بهێنێته‌وه و داوای لێبوردن بكات، و داواكاری ئه‌وه‌یه بكه‌ره‌كانی ئه‌و تاوانه سزا بدرێن و بناسێنرێن. ئه‌ردۆغان له لێپرسینه‌وه خۆی ده‌دزێته‌وه، و دوایین تاكتیكیشی بۆ شاردنه‌وه و په‌رده‌پۆشكردنی تاوانه‌كه بریتی بو له وروژاندنی كێشه‌ی منداڵبون و له‌باربردن، بۆ ئه‌وه‌ی ڕای گشتیی پێوه سه‌رقاڵ بكات، و تا ڕاده‌یه‌كیش سه‌ركه‌وتو بوه له‌مه‌دا. به‌ڵام له ڕاستیدا مه‌سه‌له‌ی (ڕۆبۆسكی) وه‌كو بارسته به‌فرێك هه‌ر گل ده‌بێته‌وه و گه‌وره‌تر ده‌بێت.\nچه‌ند مانگێك پێش قه‌سابخانه‌كه‌ی (ڕۆبۆسكی) جه‌نگاوه‌ره كورده‌كان هێرشیان كرده سه‌ر چه‌ند مه‌فره‌زه‌یه‌كی سوپای توركیا و قوربانیه‌كانیش له (٢٠) سه‌رباز زیاتر بون. هه‌ردو (د. بورهان غه‌لیون) سه‌رۆكی (ئه‌نجومه‌نی نیشتمانیی سوریایی كاتی)، و (عه‌لی صه‌دره‌دین به‌یانونی) ڕابه‌ری پێشوی ئیخوان موسلیمینی سوریا و ئه‌ندامی (ئه‌نجومی نیشتمانی) ی ناوبراو، به به‌یاننامه ڕایانگه‌یاند كه ئه‌و ئۆپه‌راسیۆنه‌ی پێشمه‌رگه‌كانی پارتی كارێكارانی كوردستان (پ.ك.ك.) ئه‌نجامیان دابو سه‌ركۆنه و ئیدانه ده‌كه‌ن.\nعه‌لی صه‌دره‌دین به‌یانونی\n[شایه‌نی ئاماژه‌یه كه ئه‌و ئه‌نجومه نیشتمانیه‌ی ناوی برا به شێوه‌یه‌كی سه‌ره‌كی له (ئیخوان موسلیمین) و (ڕاگه‌یه‌نراوی دیمه‌شق بۆ گۆڕانكاریی نه‌ته‌وه‌یی دیمۆكراتی) و (كۆنگره‌ی سوریا بۆ گۆڕانكاری) پێك هاتوه. (به‌یانونی) یش له ساڵی ١٩٥٢ ه‌وه چوه‌ته ڕیزی ئیخوان موسلیمینی سوریاوه، و له ساڵی ١٩٧٢ ه‌وه ئه‌ندامی ئه‌نجومه‌نی شورا و نوسینگه‌ی ته‌نفیزی بوه، و ساڵی ١٩٧٧ یش كراوه به جێگری ڕابه‌ری گشتی، تا ساڵی ١٩٩٦ به ڕابه‌ری گشتی هه‌ڵ بژێردرا، و ساڵی ٢٠٠٢ یش بۆ خوڵێكی تری چوار ساڵه به ڕابه‌ری گشتی هه‌ڵبژێردرایه‌وه].\nئێسته پرسیاره‌كه ئه‌وه‌یه: ئه‌م دو كه‌سه، كه نوێنه‌رایه‌تیی ئه‌نجومه‌نی نیشتمانی و ئیخوان موسلیمین ده‌كه‌ن، بۆچی له‌به‌رامبه‌ر ڕوداوه‌كه‌ی (ڕۆبۆسكی) یاخود حوله‌ی كوردی، بێده‌نگن و هیچ سه‌ركۆنه و ئیدانه‌یه‌كی ناكه‌ن؟\nئه‌م بێده‌نگیه‌ی ئه‌وان و ئه‌نجومه‌نه‌كه‌یان مانای ئه‌وه‌یه ئیدانه‌كردنی پێشویان (بۆ ئۆپه‌راسیۆنه‌كه‌ی پێشمه‌رگه‌كانی پارتی كارێكارانی كوردستان) به ئامانجێكی شه‌ریفانه نه‌بوه، یانی به ئامانجی دژایه‌تیی توندوتیژی و لایه‌نگریی هه‌ق نه‌وه، به‌ڵكو مانای ئه‌وه‌یه ئه‌وان ته‌نها ئامڕازێكن به ده‌ستی (وه‌لیی نیعمه‌ت) ـه‌كه‌یانه‌وه كه حكومه‌تی توركیایه و به ئاره‌زوی خۆی ده‌یانجوڵێنێت.\nسه‌باره‌ت به ئیخوان موسلیمین، ده‌توانین بڵێین هه‌ڵوێستیان به‌رامبه‌ر كورد هیچ شتێكی تازه‌ی تێدا نیه كه جێی دڵخۆشی بێت. كورد له نیگای ئه‌وانه‌وه موسوڵمان نین، و هه‌ر له ڕه‌شه‌كوژیه‌كانی هه‌ڵه‌بجه و ئه‌نفال و.. هتد..ـه‌وه هه‌ڵوێستیان ئاشكرایه كه چونه به‌ره‌ی لایه‌نگریی ئه‌و دیكتاتۆر و تاوانبارانه‌ی تاوانی گه‌وره‌یان دژی كورده مه‌ده‌نیه بێتاوانه‌كان ئه‌نجام داوه. بزوتنه‌وه‌ی ئیسلامی سیاسی یه‌كێكه له‌و بزوتنه‌وانه‌ی كه زۆرترین ناوبانگیان به هه‌لپه‌رستی هه‌یه. ڕاسته ئه‌وان ئازادن له‌سه‌ر چ سیاسه‌تێك ده‌ڕۆن، به‌ڵام به‌و مه‌رجه‌ی ئایینی ئیسلام له قوڕ و لیته‌ی سیاسه‌ت وه‌رنه‌ده‌ن بۆ به‌ده‌ستهێنانی ئامانجه سیاسیه‌كانیان و به‌رژه‌وه‌ندیه ماددیه‌كانیان.\nنوسه‌ر و ڕۆژنامه‌نوسی گه‌وره‌ی تورك (جه‌نگیز چاندار) Cengiz Çandar، له دوایین ستونه وتاریدا له ڕۆژنامه‌ی (رادیكاڵ) Radikal دا نوسیویه‌تی و ده‌ڵێت: "كێ باوه‌ڕ به‌و هه‌ڵوێست و فرمێسك ڕشتنه‌ی توركیا ده‌كات له‌به‌رامبه‌ری قه‌سابخانه‌که‌ی (الحولة) كه به ده‌ستی ڕژێمی سوریا ئه‌نجام درا، له كاتێكدا هه‌ر خۆمان قه‌سابخانه‌یه‌كمان له (ڕۆبۆسكی) ئه‌نجام دا كه له دڕنده‌ییدا هیچی كه‌متر نیه له قه‌سابخانه‌كه‌ی (الحولة)؟ به‌تایبه‌تی ئه‌گه‌ر بزانین كه سوریا له حاڵه‌تی جه‌نگی ناوخۆدایه و ڕژێمێك له كاردایه كه شه‌رعیه‌تی له ده‌ست داوه، له كاتێكدا كه حكومه‌تی توركیا به هه‌ڵبژاردن هاتوه‌ته سه‌ر كار و شه‌رعیه‌تی هه‌یه".\nئێمه‌ش به هه‌مان شێوه پرسیار له ئیخوان موسلیمین ده‌كه‌ین: چ كوردێك باوه‌ڕتان پێ ده‌كات دوای ئه‌و هه‌ڵوێسته دوفاقه‌ییانه‌تان به‌رامبه‌ری نه‌ته‌وه‌یه‌كی موسوڵمان كه سه‌ده‌هایه‌كه خزمه‌تی ئایینی ئیسلامی كردوه؟\n٭ د. به‌نگی حاجۆ: پزیشكێكی كوردی سوریایه، و جێگری سه‌رۆكی (كۆنگره‌ی نه‌ته‌وه‌یی كوردستانی) ـه له كوردستانی سوریا.\nبنكي حاجو، عن مجزرة "الحولة" الكردية وموقف الإخوان المسلمين. (إيلاف)، السبت ٩ / ٦ / ٢٠١٢.


(ڕەوانەکراوە لە سودانەوە)\nسودان بە فەرمی کۆماری سودان بە (عەرەبی:جمهورية السودان) وڵاتێکی عەرەبیە دەکەوێتە باکووری رۆژهەڵاتی کیشوەری ئەفەریقا، پایتەختەکەی شاری خەرتوومە، لە رۆژهەڵاتیەوە دەریای سوورە، لە باکوور لەگەڵ میسر هاوسنوورە لە باکووری رۆژئاوا لەگەڵ وڵاتی لیبیا، هەروەها لە رۆژ ئاواوە وڵاتی چاد و لە باشووری رۆژئاواشەوە ئەفەریقای ناوەڕاست لە باشوریشەوە هاوسنوورە لەگەڵ وڵاتی باشووری سودان، کە تا ساڵی ٢٠١١ بەشێکبووە لە سودان، سودان دووەم گەورەترین وڵاتی کیشوەری ئەفەریقایە لە رووی رووبەرەوە دوای وڵاتی جەزائیر، کە پێش جیابوونەوەی سودانی باشوور بە پلەی یەکەم دەهات.\nسودان سەربەخۆیی خۆی وەرگرت لە کۆلۆنیای ئینگلیز لە ١ی کانوونی دووەم ١٩٥٦ز، شێوەی حوکمی کوماری وەرگرت و بووە ئەندام لە نەتەوە یەکگرتووەکان، کۆمکاری عەرەبی و یەکێتی ئەفەریقا.\nدابەشبوونی دانیشتووان لە بەشی نیوەی باکووری وڵاتدا چڕبووەتەوە بەهۆی ئەوە لەو بەشەدا هەردوو رووباری نیللی سپی و شین بەیەک دەگەن، پێکهاتەی دانیشتووان فرە رەنگی هەیە لە ڕووی رەچەلەک و ئایین و زمانەوە، بە شیوەیەک لە رەشپێست ٪٥٢؛ و عەرەب ٪٣٩؛ و بیجاویەکان ٪٦؛ بیانیەکان ٪٢ پێکدێن و لە رووی ئایینیشەوە موسڵمان ٪٩٦ کە زۆرینە سونە مەزهەبن و مەسیحیئاینەکانی تر٪٤ی دانیشتووان پێکدێنن.\n٥ کێشەی باشووری سودان\nلە لێکوڵینەوە شوینەوەریەکاندا هەندێ پاشماوەی گوزەی مێژوویی دۆزراونەتەوە کە مێژوویان دەگەڕێتەوە بۆ نێوان ٣١٠٠ پ.ز تا ٢٠٠٠ ساڵ پ.ز، هەروەها کەللە سەری هەندێ مروڤ کە لە شاری خەرتوم ژیاون دوزراونەتەوە شێوەیان لە کەللە سەری رەچەڵەکی ئەفریقی(رەشپێست)ی ئەم سەردەمە جیاوەزاە، بە پێی ئامێرو کەلوپەلە دۆزراوەکان دەردەکەوێت کە ژیانیان لەسەر راوکردنی ماسی و ئاژەڵی کیوی، هەروەها کۆکردنەوەی بەرووبوومی دارەکان بووە.\nلە ئاداری 1896 سۆپای ئینگلیز بە فەرماندەیی هێربەرت کیچنەر بە هاوکاری میسر دەستیان بەهێرشکرد بۆ گەڕاندنەوەی سودان بۆ ژێر دەسەڵاتی خۆیان تا لە 1898 شاری ئوم دەرمان کەوت کە پایتەختی دەوڵەتی مەهدیەکان بوو، بەوەش سودان خرایە ژێر فەرمانڕەوایی دووانەیی ئینگلیزی-میسری بە پێی رێکەوتنی 1899 نێوانیان، بەپێی رێکەوتنەکە دەبێت حاکمی سەربازی مەدەنی ئینگلیز بێت و ئەوان دیاری دەکەن و دەسەڵاتی رە‌های دەبێت بەسەر کاروباری سودانەوە.\nئابووری سوودان پشت دەبەستێت بە سەرچاوە سروشتیەکانی وەک نەوت و گازی سروشتی، هەروەها کشتوکاڵیش بەشێکی تری ئابووریەکەی پێکدێنێت بەهۆی بوونی رووبەرێکی فراوانی زەوی کشتوکاڵی لە پێشوودا بە سەبەتەی خۆراکی جیهان ناوی دەرکردبوو. یەدەگی نەوتی سەلمێنراوی 6.8ملیار بەرمیلە بەوەش لە ریزبەندی 20هەمین دێت لەسەر ئاستی جیهان، لەکاتێکدا یەدەگی سەلمێنراوی گازی سروشتی بریتیە لە یە 1ملیار مەتر چوارگوشە. پەمۆ، کۆنجی، بایگوێز و بنێشتی عەرەبی گرنگترین بەرهەمە کشتۆکاڵیەکانی پێکدێنێت، سوودان لە پلەی یەکەم دێت لەسەر ئاستی جیهان لە بەهەمهێنانی بنێشتی عەرەبی بە رێژەی ٨٠٪ کۆی بەرهەمی جیهان. هەروەها یەدەگێکی کەمی هەیە لە کانزاکانی ئاسن، مس، کڕۆم، تونگستین، مایکا، زیو، زێر و یۆرانیۆم. سامانی ئاژەڵ لە ئابووری سووداندا بە پلەی دووەم دێت لە رووی ژمارەی ئەو کەسانەی لەو بوارەدا کاردەکەن، بەجۆرێک کە خاوەنی زیاتر لە ١٣٠ ملیۆن سەرئاژەڵە، سەرەڕای ئەوەی خاوەنی سامانی ماسیە لە ئاوە شیرینەکان و دەریای سووردا. دوای جیابوونەوەی باشوور تێکڕای رێژەی هەڵئاوسان بە شێوەیەکی تۆند بەرز بوویەوە کە تێکڕای رێژەی ساڵانەی هەڵئاوسان گەیشت بە 15 لەسەد، هەروەها بەشی سودان لە بەرهەمهێنانی نەوت دوای جیابوونەوەی سودانی باشوور کەمی کرد بۆ 135 هەزار بەرمیل لە رۆژێکدا، چۆنکە سێ چارەکی نەوتی وڵات بەر سودانی باشوور کەوت، پێشبینی دەکرێت تا ساڵی ٢٠٣٠ ئاستی بەرهەمهێنان بەرز بکرێتەوە بگات بە 320 هەزار بەرمیل لە رۆژێکدا، ئەوەش دوای وەبەرهێنان و گەڕان، هەروەها دووبارە بە کارخستنەوەی ئەو کێڵگانەی بەهۆی گرژیەکانی ناوچەکەوە وەستێنرابوون.\nلە سێ ئاستی دەسەڵات پێکدێت، دەسەڵاتێکی سەرۆکایەتی ناوەندی کە سەرۆک کومارە لە ترۆپکی دەسەڵاتە و نوێنەرایەتی دەوڵەت دەکات، لە هەمان کاتدا سەرۆکی حکومەت (سەرۆکی ئەنجوومەنی وەزیران)ە، هەروەها دەسەڵاتی هەرێمەکانی بەدەستەوەیە کە ژمارەیان 18 هەرێم(ویلایەت)ە والی هەرێمەکان نوێنەرایەتی دەسەڵاتی سەرۆک دەکەن.\nپێک دێت لە پەرلەمانێکی ناوەند دابەش دەبێت بۆ دوو ئەنجوومەن بریتین لە ئەنجوومەنی نیشتیمانی و ئەنجوومەنی هەرێمەکان (ویلایەتەکان)، ئەندامانی ئەنجوومەنی نیشتیمانی لە ئێستادا ژمارەیان 349 ئەندامە.\nبە عەرەبی (حزب الأمة القومى ) بە یەکێک لە دێرینترین پارتەکانی سودان هەژماردەکرێت لە 1945 دامەزراوە، لە سەردەمی داگیرکاری ئینگلیزدا بە سەربەخۆیی خوازەکان ناوی دەرکردبوو دروشمیان بریتیبوو لە سودان بۆ سودانیەکانە.\nبە عەرەبی (الحزب الاتحادي الديمقراطي) مێژووی دامەزراندنی دەگەڕێتەوە بۆ سەردەمی جوڵانەوەکانی دژی داگیرکاری ئینگلیز بە دیاریکراوی لە ساڵی 1946 لەو سەردەمەدا میسڕ پشگیری دەکرد بە هۆی بۆچوونەکانیەوە بەرامبەر بە یەکێتی سودان و میسر.\nبە عەرەبی (الحركة الإسلامية) مێژووی ئیخوان موسلیمین لە سودان دەگەرێتەوە بۆ ناوەڕاستی چلەکانی سەدەی بیست، بەڵام بەشێوەیەکی فەرمی لە 1969 حەسە تورابی بە ئەمینداری بزووتنەوەی ئیسلامی لە سودان هەڵبژێدرا، لە ساڵی 1980 جیابوونەوە لە ریزەکانی روویدا و پارتێکی نوێیان دروستکرد بە ناوی ئیخوان موسلیمین، حەسەن توڕابیش لە ساڵی 1986 پارتێکی تایبەت بەخۆی راگەیاند بە ناوی بەرەی ئیسلامی نەتەوەیی.\nبە عەرەبی (المؤتمر الوطني) پارتی دەسەڵاتدار تا کوتایی سەردەمی عومەر بەشیر، هەروەها لە پاشماوەی پارتەکەی حەسەن تورابیە لە 1998 دامەزراوە.\nبە یەکێک لە پارتە دێرینەکان دادەنرێت لە ساڵی 1946 لە لایەن بەرهەڵستکارانی داگیرکاری ئینگلیزەوە دامەزراوە، درێژکراوەی جوڵانەوەی شیوعیەتی میسریە کە لەو کاتەدا چاڵاکبوو.\nلە ساڵی 2013 دامەزراوە لە ژمارەیەک لە جیابووە لە پارتی دەسەڵاتدار.\nکێشەی باشووری سودان[دەستکاری]\nئینگلیزەکان ترسیان هەبوو لە یەکگرتنی باکوور و باشووری سودان بەبڕوای ئەوان بەشی باشوور دەچەوسێنرێنەوە لە لایەن باکوورەوە بەهۆی ئەوەی نەخوێدەوار و دوورەپەرێزن، بەڵام راگەیاندنیشی وەک وڵاتێکی سەربەخۆ رووبەروی ئاستەنگی زۆر دەبوویەوە لە گرنگترینیان نەبوونی سەرچاوەی سروشتی و دەروازەی دەریایی بۆیە لە کوتاییدا بڕیاریاندا بخرێتەوە سەر سودان، بەڵام ئەوە بووە هۆی بۆ ماوەکی درێژ شەڕی چەکداری لە نێوان هەردوو بەردەوام بێت تا ساڵی 2011 و ئیمزاکردنی رێکەوتنی ئاشتی وەرگرتنی سەربەخۆیی.\nوەرگیراو لە «https://ckb.wikipedia.org/w/index.php?title=سوودان&oldid=775652»\nئەم پەڕەیە دواجار لە ١١:٢٨ی ١٦ی نیسانی ٢٠٢١ نوێ کراوەتەوە.


ئیسماعیلی سابووری: سه‌رده‌می مردنی هونه‌ری ڕاقیی و له‌دایكبوونی هونه‌ری گه‌عده\nله هه‌موو دونیادا كاتێك گه‌لێك هونه‌رمه‌ندێكی گه‌وره له‌ده‌ستده‌دات، خه‌م و په‌ژاره فه‌زای گشتییه‌كه‌ی داده‌پۆشێت، سه‌ركرده سیاسیی و هونه‌رمه‌نده‌كانی له‌پێگه‌ی ره‌سمیی و شه‌خسییه‌كانی خۆیانه‌وه، به ڕسته‌یه‌كیش بێت، ته‌عبیر له هه‌ستی خۆیان و گرنگیی ئه‌و هونه‌رمه‌نده له مێژووی گه‌له‌كه‌یاندا ده‌كه‌ن.\nدوێنێ، یه‌كێك له هونه‌رمه‌نده گه‌وره‌كانی كورد، ئیسماعیلی سابووری، به‌بێده‌نگیی كۆچی دوایی كرد. بێگومان بێده‌نگیی حكومه‌ت و ئه‌و وه‌زاره‌ته‌ی كه هیچ وه‌زیفه‌یه‌كی ڕۆشنبیریی نییه، جێگای سه‌رسوڕمان نییه، چونكه ڕزگاركردنی ژیانی گه‌نده‌ڵێكی له‌ده‌ست دادگا هه‌ڵهاتوو و به‌خێرهاتنه‌وه‌ی ڕه‌سمیی له‌لایه‌ن سه‌رۆكی نوێی هه‌رێمه‌وه، به‌های خه‌به‌ریی و گرنگیی میدیایی زۆر زیاتره له پرسه‌نامه و ماته‌مینیی بۆ مردنی هونه‌رمه‌ندێكی گه‌وره‌ی میلله‌ته‌كه‌مان، كه موڵكی ئه‌وان نییه.\nساڵانێكه سیاسه‌تی ڕۆشنبیریی و هونه‌ریی له دونیای ئێمه‌دا، سیاسه‌تی دروستكردنی مۆدێلێكه له هونه‌ری هه‌رزان و بێقووڵایی كه به پرۆسه‌یه‌كی مه‌ترسییداری ”به‌گه‌عده‌كردنی هونه‌ر“دا تێده‌په‌ڕێت. ئه‌م مۆدێله له هونه‌ر كۆمه‌ڵگایه‌كی وێناكراو نماییشده‌كات كه من به ”كۆمه‌ڵگای خه‌نده“ ناودێڕی ده‌كه‌م، كۆمه‌ڵگایه‌ك كه تاك و گروپه‌كانی بێخه‌م و ده‌م به‌خه‌نده‌ن، جگه له شادیی و هه‌ڵپه‌ركێ هیچ خه‌مێكی تریان نییه. ساڵانێكه بۆئه‌وه‌ی گوێ له گۆرانیی ڕاقیی بگرین و دووركه‌وینه‌وه له هونه‌ری گه‌عده، ده‌بێت بگه‌ڕێینه‌وه بۆ ئه‌رشیفی ساڵانی حه‌فتا و هه‌شتاكان. دیاره ئیسماعیلی سابووریش وه‌كو هه‌ندێك هونه‌رمه‌ندی گه‌وره‌ی تر، سه‌ر به‌و قۆناغه هونه‌رییه‌ی و ئه‌و سه‌رده‌مه‌یه.\nهونه‌ری داهێنه‌ر پێویستی به پاره و ده‌سه‌ڵات و ئه‌كادیمیای حیزبیی نییه بۆئه‌وه‌ی داهێنانی گه‌وره بكات، جوان بێت و ببێت به ناو، به‌ڵكو ده‌سه‌ڵات پێویستی به هونه‌ره بۆئه‌وه‌ی خۆی پێ جوان بكات و له‌ڕێگایه‌وه پروپاگه‌نده بۆ شه‌رعییه‌تی ده‌سه‌ڵاتی خۆی بكات. جیاوازیی نێوان ئیسماعیلی سابووریی و به‌همه‌ن قوبادیش كه دوو هونه‌رمه‌ندی كوردستانی ئێرانن، لێره‌دا ده‌رده‌كه‌وێت، چونكه یه‌كێكیان هونه‌ره‌كه‌ی خۆی پاراست و به جوانیی مایه‌وه، ئه‌وی تریشیان له قۆناغێكدا به ده‌سه‌ڵاتی فرۆشت و فیلمی پروپاگه‌نده‌ی بۆ به‌رهه‌مهێنان. دیاره فیلمی ”ئاڵای بێ وڵات“ی به‌همه‌نی قوبادی پێش سێ ساڵ له هه‌ندێ فیستیڤاڵی ئه‌وروپی و ئاسیایی نماییشكرا، به‌ڵام له هه‌رێمی كوردستاندا ته‌نها له هه‌ولێری پایته‌خت و به داوه‌تنامه‌ی تایبه‌ت بۆ كه‌سایه‌تیی تایبه‌ت و سپۆنسه‌ره‌كانی نماییشكرا. گه‌رچی ئه‌م فیلمه گرانبه‌هایه وه‌ك زۆرێك له پڕۆژه هونه‌رییه حیزبییه‌كانی تر، له‌سه‌ر حیسابی داهاتی گشتیی به‌رهه‌مهێنرا، به‌ڵام له یه‌ك شاری تری هه‌رێمدا سینه‌مایه‌كی به‌خۆیه‌وه نه‌بینی و بینه‌رانی وڵاتی ئێمه لێی بێبه‌رییكران. دیاره من به ڕێكه‌وت له له‌نده‌ن بووم، بۆیه شانسی ئه‌وه‌م هه‌بوو فیلمه‌كه ببینم. پاشان وتارێكی ڕه‌خنه‌ییم له‌سه‌ر په‌یامی سیاسیی و ناوه‌ڕۆكی ئه‌و فیلمه نووسی، كه له‌ژێڕ سه‌ردێڕی (پیشەسازیی هونەری پروپاگەندە لە ”ئاڵای بێ وڵات“ی بەهمەنی قوبادی) له رۆژنامه‌ی ئاوێنه‌دا بڵاوكرایه‌وه.\nله‌دوای نیشته‌جێبوونی ئه‌م گۆرانیبێژه له هه‌رێمی كوردستان، جگه له دۆزینه‌وه‌ی وه‌زیفه‌یه‌ك بۆئه‌وه‌ی بتوانێت پێی بژی و چه‌ند چاوپێكه‌وتنێكی ته‌له‌فیزیۆنیی و رێكخستنی چه‌ند كلیپێك بۆی، له‌كۆی ماوه‌ی دواساڵانی ژیانییدا له هیچ یه‌كێك له شاره‌كانی هه‌رێمدا نه یه‌ك كۆنسێرتی شایسته‌ی بۆ سازكرا و، نه به‌شی موزیكی یه‌ك زانكۆی هه‌رێم یان هه‌ر ده‌زگایه‌كی تر بانگهێشتیان نه‌كرد، تاوه‌كو بۆ خوێندكارانی به‌شی هونه‌ر باس له ئه‌زموونی هونه‌ریی خۆی بكات و نه له خه‌سته‌خانه‌یه‌كی ئه‌هلیی گرانبه‌هاش كۆچی دواییكرد.\nجیهانی موزیكیی ئیسماعیل سابووری پڕاوپڕه له خۆشه‌ویستیی و جوانیی و حوزن. له مێژووی موزیكی ئێمه‌دا كه‌م هونه‌رمه‌ند هه‌یه وه‌ك سابووری به هونه‌ری حوزنه‌وه جوان بێت. ده‌شێت پێویست نه‌كات بزانین ئه‌م هونه‌رمه‌نده گه‌وره‌یه بۆچی مرد، به‌ڵام ده‌بێت زۆرینه‌مان ئه‌وه بزانین بۆچی ژیا. ژیانی ئه‌و به ده‌نگه نه‌رم و موزیكه‌كه‌ی مانا و به‌هایه‌كی قووڵی به خۆشه‌ویستیی و حوزن و جوانیی موزیك به‌خشیی. مردنی ئه‌م هونه‌رمه‌نده خه‌م و حوزنێكی گه‌وره‌یه، به‌ڵام له‌دوای كۆچی دوایی خۆی جوانییه‌كانی هونه‌ری حوزنی بۆ به‌جێهێشتین.\nئیسماعیلی سابووری سه‌ر به نه‌وه‌یه‌كه له‌و هونه‌رمه‌ندانه‌ی كه فێریانكردین دانیشین و به هێمنیی گوێ له گۆرانیی بگرین، ڕێز له قووڵایی و جوانیی موزیك بگرین. مردنی ئه‌م نه‌وه جوانه له هونه‌رمه‌ندانی كورد له سه‌رده‌مێكدایه كه موزیكی كوردیی به پرۆسه‌یه‌كی مه‌ترسییداری به‌گه‌عده‌بووندا تێپه‌ڕده‌بێت. سه‌رده‌می نوێی هونه‌ری موزیكی كوردیی پڕبووه له گۆرانبێژی هه‌رزان و هونه‌ریی لووس كه له‌كاتی ریشتاشین یان لوولكردنی قژدا گوێی لێده‌گیرێت، یاخود له‌كاتی زه‌ماوه‌ندا ریتمی هه‌ڵپه‌ركێ ئاراسته‌ده‌كات.\nساڵانێكه مۆمی ژیانی ژماره‌یه‌ك له سیاسه‌تمه‌دار و هونه‌رمه‌ند و شاعیر و نووسه‌رانی سه‌ده‌ی بیسته‌ممان ده‌كوژێنه‌وه، گه‌ر كوژاندنه‌وه‌ی مۆمی ژیانی سیاسییه‌ك ڕق و كینه و تاریكییمان بۆ به‌رهه‌مبهێنێت، ئه‌وا كوژانه‌وه‌ی مۆمی ژیانی هونه‌رمه‌ندێكی وه‌ك ئیسماعیل سابووری خه‌رمانه‌یه‌ك له خۆشه‌ویستیی و جوانییه‌كانی حوزنمان له هونه‌ری كوردییدا بۆ به‌جێده‌هێڵێت.\nتێبینی: پۆسته‌ره‌كه كارێكی هونه‌ری كاك فاروقی قوبادییه.\n1 شه‌رم و سیاسه‌ت\n2 پارادۆكسه‌كانی سیاسه‌تی كوردیی\n3 دادگا وه‌ك "چێك پۆینتی سیاسیی"\n4 ئایا جه‌نگێكی ناوخۆیی نوێ به‌ڕێوه‌یه؟\n5 له پلانه‌كانی ترامپ و پوتینه‌وه بۆ پلانه‌كه‌ی كرامپ\n6 رێككه‌وتنه‌كان هێشتا كۆتاییان نه‌هاتووه\n7 ترامپ و ئه‌ردۆگان: سه‌رۆكه پۆپۆلیسته‌كان و فیكره خراپه‌كان\n8 تێڕامانێك له‌سه‌ر ریفراندۆم\n9 كۆتایی سه‌رده‌می عه‌رش و میحرابی سیاسیی؟\n10 کێ بزوتنه‌وه‌ی گۆڕان دەناسێتەوە؟\n11 ته‌تویجی نێچیرڤان بارزانی و دۆزینه‌وه‌ی هه‌لی كار له‌ناو خێزانه سیاسییه‌كه‌یدا\n12 یه‌كێتی نیشتیمانیی كوردستان: حیزبێك بێ نیشتیمانی سیاسیی\n13 سیسته‌می سیاسیی پارتی وه‌ك ڕژێمێك بۆ كه‌ڵه‌كه‌كردنی سه‌رمایه و ده‌سه‌ڵات\n14 دامه‌زراندنی سیسته‌می سوڵتانیی پێویستی به‌خوێنده‌وار نییه\n15 سێڵفیسته سیاسییه‌كان\n16 سه‌رده‌می سێڵفی و سێڵفیزمی سیاسیی\n17 ڕاپه‌ڕین، له یوتۆپیاوه بۆ دیستۆپیا\n18 ئۆپۆزیسیۆنبون له‌نێوان خۆگێلكردنی كۆمه‌ڵایه‌تیی‌و سیاسییدا\n19 بۆچی خه‌ڵاتی حه‌ڤده‌ی شوباتی ئه‌مساڵم ڕه‌تكرده‌وه؟\n20 خۆكوژیی هونه‌ر\n21 سوڵتانه‌كانی هه‌رێمی كوردستان پله‌ی دووهه‌م له‌سوڵتانه‌كه‌ی توركیا وه‌رده‌گرنه‌وه\n22 ڕۆژنامە لەپیشەسازیی بەرهەمهێنانی هەواڵەوە بۆ دروستکردنی نەتەوە\n23 بیری ڕۆژنامە دەکەم\n24 دەسەڵاتدارێتی خۆڵەمێشیی\n25 ڕاپەڕینی ھێلەکزەردەکان\nئاماری نوێی كۆرۆنا لەهەرێم: 605 توشبوی نوێ و 26 گیانلەدەست... \nپەرلەمانتارێك: بەغدا لەئەمڕۆوە تا 25ی ئەم مانگە موچەی فەرم...


بەرنامەی خۆراكی جیهانی هاوكاری زانكۆ عێراقییەكان دەكات لە باشتركردنی توانای بەرگەگرتن و نەچەمانەوەدا وەك بەشێك لە هەوڵەكان بۆ نەهێشتن و لە ناوبردنی برسێتیی | نەتەوە یەکگرتووەکان له عيراق\nبەرنامەی خۆراكی جیهانی هاوكاری زانكۆ عێراقییەكان دەكات لە باشتركردنی توانای بەرگەگرتن و نەچەمانەوەدا وەك بەشێك لە هەوڵەكان بۆ نەهێشتن و لە ناوبردنی برسێتیی\nبەغداد – بەرنامەی خۆراكی جیهانی WFP هاوكاریی دەكات لە گەڵ دامەزراوە ئەكادیمییە عێراقییەكاندا لەوانەش زانكۆی بەسرە، زانكۆی موسڵ و هەروەها زانكۆی سلێمانی لەو چالاكییانەی كە ئامانجیان، كەمكردنەوەی مەترسییەكانی ناسەقامگیریی خۆراكییە لە كۆمەڵگە هەژارەكاندا، لە رێگەی بنیاتنانی توانای بەرگەگرتن و نەچامانەوە و هەروەها خۆگونجاندن لە گەڵ گۆڕانی كەش و هەوادا. هاوكارییەكە بەشێكە لە هەوڵەكانی بەرەو پێشچوون بەرەو ئامانجی گەشەسەندنی ستراتیژی (SDG) 2 ”نەهێشتنی برسێتیی”.\nبەرنامەی خۆراكی جیهانی WFP یاداشتنامەیەكی لێكتێگەیشتنی واژوو كرد لە گەڵ كۆلێژی كشتوكاڵی زانكۆی بەسرەدا، كە تیشك و سەرنج دەخاتە سەر دروستكردنی هەلی كار بۆ دەرچووانی نوێ، لە رێگەی بەهێزكردنی تواناكان و خولی ڕاهێنانەكانەوە بۆ گەنجان بە هیوای باشتركردنی ئاسایشیی خۆراكیی تاكەكانەوە.WFP و زانكۆی بەسرە پێكەوە، پرۆژەیەكی هەڵهێنەری بازرگانیان دەستپێكرد، بۆهاندانی گەنجان لە بڕینی ڕێگەیەك لە كاری بازرگانیدا.\nبەڕیز د. ساجید ئەلنور، ڕاگری زانكۆی بەسرە ووتی:\n“دەستپێكردن و وەگەرخستنی پرۆژەی هەڵهێنەری بازرگانی لە لایەن زانكۆی بەسرەوە، بە هاوكاریی بەرنامەی خۆراكی جیهانی، یەكەم هەنگاوی گرنكە بەرەو بەكارهێنان و وەگەڕخستنی ووزە و تواناكانی گەنجان. نەبوونی هەلی كار بۆ تازە دەرچووان بۆ ماوەی چەندین ساڵ، بەفیڕۆ چوونی تەواوی تواناكانیانە و ئەم پرۆژەیە، بۆ پاڵپشتی دارایی پرۆژەكانی گەنجانە، هەروەها دروستكردنی هەلی كار یەكێكە لە چارەسەرە داهێنانكارییەكانمان. “\nهاوشان بەمەش، بەرنامەی خۆراكی جیهانی لێكتیگەشتنێكی واژوو كرد لە گەڵ زانكۆی موسڵدا، بۆ باشتركردنی دەستێوەردانەكان لە بنیاتنانی توانای بەرگەگرتن و نەچەمانەوەی گروپە زۆر هەژارەكاندا، لەوانەش ئەوانەی كە كاریگەربوون و زیانپێكەوتووی گۆڕانی كەش و هەوان، هەروەها نەخشكردنی هەوڵەكان بەجۆرێك كە هاوتا و گونجاو بێت لە گەڵ پێویستییە گەشەسەندووەكانی، خەڵكە گەڕاوەكان بۆ زێدی خۆیان لە پاش چەندین ساڵ لە ئاوارەبوون. هەورەها زانكۆی موسڵ هاوكاری WFP دەكات لە رێگەی ئاسانكاریی و پشتگیریكردنی گفتوگۆكانەوە لە گەڵ دامەزراوە ئەكادیمییەكانی سەرانسەری جیهاندا، بە تیشكخستنە سەر پێویستییەكانی عێراقییەكان لە موسڵ و دەوروبەریدا، لە ئاستی جیهانیدا.\nبەرێز عەلی ڕەزا قورەیشی نوێنەری بەرنامەی خۆراكی جیهانی لە عێراق ڕایگەیاند:\n” ئێمە توانای ناوەندە ئەكادیمییە عێراقییەكان لە پرۆگرامەكانماندا بەشدار پێدەكەین، بۆ باشتركردن و ئاسانكاری لە ڕێڕەوی گەیاندنی هاوكارییەكانمان بۆ ئەو خێزانانەی كە زۆرترین پێداویستییان هەیە. عێراق بەشێوەیەكی نەریتییانە وڵاتێكی دەوڵەمەند بە ئەكادیمیایە، هەرەها ئێمە هیوادارین كە هاوبەشێتییەكەمان لە گەڵ زانكۆكاندا لە ئەنجامدا، ببێتە هۆی دابینكردنی پێویستییەكانی كۆمەڵگە هەژارەكان بە باشترین شێوە لە رێگەی هەلی كارەوە، یارمەتی ڕوبەڕوبوونەوەی گۆڕانی كەش و هەوا و هەموو ئەمانەش رێگە ساز دەكەن بۆ هاوكاریی كارای زیاتر لە گەڵ دامەزراوە ئەكادیمییەكاندا.\nلە هەرێمی كوردستاندا، بەرنامەی خۆراكی جیهانی بەردەوامە و لە نزیكەوە هەماهەنگی دەكات لە گەڵ زانكۆی سلێمانیدا لە ‘دەسەڵات پێدان لە كاردا‘ (ئیمپاكت): پرۆژەی لێهاتوویی دیجیتاڵی و ڕاهێنانی زمانی ئینگلیزی بۆ گەنجان. لە 2017 ەوە WFP توانیویەتی پشتگیریی دەیان هەزار گەنجی هەژار و خێزانەكانیان بكات لە ڕێگەی پەرەپێدانی شاەزاییەكانیانەوە، بنیاتنانی متمانە بەخۆبوونی خەڵكانی گەنج و بەتواناكردن لە ڕادەستگەشتنیان بە هەلی كاركردنی ئینتەرنێتییەوە. سلێمانی یەكێكە لەو چەندین شوێنانەی كە بەرنامەی خۆراكی جیهانی و هاوبەشەكانی دەستپێشخەریی ئیمپاكت بەریوە دەبەن، لەوانەش ئەنبار، بەغداد، دهۆك، هەولێر و هەروەها موسڵ.\nWFP بە نیازە بەردەوام بێت لەم جۆرە هاوكاریكردنە بەرهەمدارە لە گەڵ كەرتی ئەكادیمیی و بەكاربردنی توانا هەنووكەییەكانی دامەزراوەكان لە عێراقدا، كاركردن بۆ بەهێزكردنیان و هەروەها هاوبەشیكردن بەرەو بەدەستهێنانی ئاسایشیی خۆراكیی لە ووڵاتدا و لە كۆتاییشدا نەهێشتن و لە ناوبردنی برسێتیی.\nبەرنامەی خۆراكی جیهانی نەتەوە یەكگرتووەكان، براوەی خەلاتی نۆبڵی 2020 ە. ئێمە گەورەترین رێكخراوی مرۆیی جیهانین، ژیان رزگار دەكەین لە دۆخە نەخوازراوەكان دا و یارمەتییە خۆراكییەكان بەكاردەهێنین بۆ بنیاتنانی ڕێگایەك بۆ ئاشتی، ئارامی و بەختەوەریی و بووژانەوەی خەڵكی لە پاش ململانێ، قەیرانەكان و كاریگەریی گۆڕانی كەش و هەوا.\nلە تویتەر لە گەڵماندا بن @WFP_Iraq @wfp_mena @wfpgovts


د.جوان ئیحسان: نابێت هیچ ڕۆتینێك هەبێت بۆ گەیاندنی دەرمان و پێداویستی پزیشكی بەپارێزگاكانی سلێمانی و هەڵەبجە – تۆڕی میدیایی خەڵک\n2020/07/08 - 10:37 PM\nسەرۆكی فڕاكسیۆنی یەكێتیی نیشتمانیی كوردستان لەئەنجومەنی نوێنەرانی عیراق ڕایدەگەیەنێت:”نابێت هیچ ڕۆتینێك هەبێت بۆگەیاندنی دەرمان و پێداویستی پزیشكی بەپارێزگاكانی سلێمانی و هەڵەبجە بەڵكو دەبێت ڕاستەوخۆ بەپارێزگاكان بگات چونكە بابەتێكی گرنگە و پەیوەستە بەژیان و سەلامەتی هاووڵاتیانەوە”.\nد.جوان ئیحسان فوزی سەرۆكی فڕاكسیۆنی یەكێتیی نیشتمانیی كوردستان لەئەنجومەنی نوێنەرانی عیراق لە ڕاگەیەنراوێكدا ڕایگەیاند:”ئەمڕۆ چوار شەممە ٢٠٢٠/٧/٨ وەك فراكسیۆنی یەكێتی نیشتمانی كوردستان لەئەنجومەنی نوێنەرانی عێراق لەدرێژەی كار و چالاكییەكانی سەردانكردنمان بۆ وەزارەت و دامودەزگاكانی حكومەتی فیدراڵ كە بەشێكە لەكاری پەرلەمانی و چاودێری و بەدواداچوونی خۆمان بۆ زیاتر بەرەوپێشبردنی كار و چالاكییەكان بەیاوەری هەڤاڵانم لە فڕاكسیۆنی یەكێتیی نیشتمانیی كوردستان لەئەنجومەنی نوێنەرانی عیراق سەردانی وەزارەتی تەندروستی حكومەتی فیدراڵمان كرد و لەگەڵ بەڕێز دكتۆر (حەسەن محەمەد التەمیمی) وەزیری تەندروستی كۆبووینەوە”.\nد. جوان ئیحسان ئاماژەی بەوەشدا:”لە كۆبوونەوەكەدا باسی سێكتەری تەندروستیمان كرد كەلای ئێمە وەك یەكێتیی نیشتمانیی كوردستان سێكتەرێكی گرنگە و پەیوەندییەكی ڕاستەوخۆی بەژیان و سەلامەتی هاووڵاتیانەوە هەیە، بەتایبەتی لەم كاتەدا كە ڤایرۆسی كۆرۆنا بڵاوبووەتەوە، بەشێكی تری كۆبوونەوەكەمان بریتی بوو لە چۆنیەتی ڕێگریكردن لەزیاتر بڵاونەبوونەوەی ڤایرۆسی كۆرۆنا و دابینكردنی پێداویستییە تەندروستییەكان و جێبەجێكردنی داواكارییەكانی هاووڵاتیان بۆخۆپارێزی، هەروەها داواكاری و پێداویستییە تەندروستییەكانی هاووڵاتیانمان لە ناوچەكانی عیراق و بەتایبەتیش كەركوك و سەڵاحەدین و خورماتوو و پارێزگای دیالە و خانەقین گەیاندە وەزیری تەندروستی حكومەتی فیدراڵ”.\nسەرۆكی فڕاكسیۆنی یەكێتیی نیشتمانیی كوردستان لەئەنجومەنی نوێنەرانی عیراق ئەوەشیسختەڕوو:”لەگەڵ وەزیری پلانداناندا باسمان لەتەواوكردنی كارەكانی نەخۆشخانە ١٠٠ قەرەوێڵەییەكەی دوزخورماتوو كرد كە لەساڵی ٢٠١٢وە بەردی بناغەی دانراوە كەدەبێت دەست بكرێتەوە بەتەواوكردنی ئەو پڕۆژەیە بۆ ئەوەی لەخزمەتی هاووڵاتیانی ئەو دەڤەرەدابێت”.\nد. جوان ئیحسان دووپاتیشیكردەوە:”لەئێستادا كە ئاستەنگێكی زۆر لەسەر كەرتی تەندروستی لەهەرێمی كوردستان دروست بووە داوامان لە وەزارەتی تەندروستی حكومەتی فیدراڵ كرد بەشە دەرمانی زیاتر ڕەوانەی هەرێمی كوردستان بكات و نابێت هیچ ڕۆتینێك هەبێت بۆ گەیاندنی دەرمان وپێداویستی پزیشكی بەپارێزگاكانی سلێمانی و هەڵەبجە پێویست ناكات بچێتە هیچ پارێزگایەكی تر بەڵكو دەبێت ڕاستەوخۆ بەپارێزگاكان بگات، چونكە بابەتێكی گرنگە و پەیوەستە بەژیان و سەلامەتی هاووڵاتیانەوە و بڕی پێداویستی و كەل وپەلی پزیشكی زیادبكرێت چونكە چوار ئیدارەی سەربەخۆ لەم پارێزگایەدا هەیە بەتایبەتی پارێزگای هەڵەبجە گرنگی زۆری پێ بدرێت و سەرجەم كەمو كورتییەكانیان لەڕووی دەرمان و پێداویستی پزیشكییەوە پڕبكرێتەوە، هەروەها بەڕێز وەزیری تەندروستی حكومەتی فیدراڵ بەڵێنی ئەوەی پێداین لەداهاتووداسەردانی هەرێمی كوردستان بكات”.\nئەنجومەنی نوێنەرانی عیراقدوزخورماتووسلێمانیهەرێمی كوردستانهەڵەبجەوەزارەتی تەندروستی عیراقیەكێتیی نیشتمانیی كوردستان


ده‌مه‌ك بوو «به‌غدادی» ب كه‌مه‌را مین كری ڤه د خه‌وی - دارکا مازی\nده‌مه‌ك بوو «به‌غدادی» ب كه‌مه‌را مین كری ڤه د خه‌وی\nهنه‌ك زانیاریێن ئیسخباراتا ناڤه‌ندی ئا ئه‌مه‌ریكایێ ئه‌شكه‌ره كرنه كو وه‌خته‌كا درێژ بوو، رێبه‌رێ دائیشێ «ئه‌بو به‌كر به‌غدادی» ب كه‌مه‌را مینكری د خه‌وی.\nگه‌نه‌رالێ ئه‌مه‌ریكی یێ خانه‌نشین كری سێدریك لایتون به‌هسا هنه‌ك هۆرگلیێن ئیستخباراتی یێن ده‌زگه‌ها CIA كر و وها ئاخڤی: ئه‌بو به‌كر به‌غدادی یێ رێبه‌رێ دائیشێ، وه‌خته‌كا درێژ بوو ب كه‌مه‌را مینكری د خه‌وی.\nگه‌نه‌رالێ ئه‌مه‌ریكی كو ل هێزێن ئاسیمانی ته‌كۆشینا وی هه‌بوو دبێژه: راپۆرێن CIA ئه‌شكه‌ره كربوون كو كه‌سێ یه‌كه‌مێ دائیشی ل سالێن داویێ هه‌رتم كه‌مه‌را مینكری ل پشتا خوه دكر و پێ د خه‌وی، ژ بۆ كو ت جاره‌كێ ب دیل نه‌یێ گرتن، كوشتنا وی ئا ئیرۆ رۆژا یه‌كشه‌می 27/10/2019ان ته‌سبیت كر كو ئه‌ڤ راپۆرێن CIA پر راست بوون.\nبه‌غدادی كو ئیرۆ سه‌رێ سبه‌هێ د ئۆپه‌راسیۆنه‌كه ئاسیمانی و به‌ژاهی ئا ئه‌مه‌ریكایی ده دگه‌ل 8 كه‌سێن مالباتا وی ل ناڤچه‌یا باریشا یا سنۆرێ سووریێ و تركیێ هات كوشتن، لێ به‌لێ وه‌ختا كو ژ ئالێ هێزێن تایبه‌ت ێن ئه‌مه‌ریكایێ هاتیه حه‌سار دان، وی كه‌مه‌را خوه یا مینكری ته‌قاند و ژیانا خوه و مالباتا خوه ب داوی كر.\nل ڤێ ده‌ربارێ ده كۆچكا سه‌رۆكتیا ئه‌مه‌ریكایێ كۆچكا سپی دیاركر، سه‌رۆكێ ئه‌مه‌ریكایێ ترامپ وێ ل ئێڤارا ئیرۆ پرسه‌كه هه‌ر گرنگ ئیلان بكه، دبه كو ئه‌و پرس هۆرگلیێن كوشتنا خه‌لیفێ دائیشێ بن.


٢٠١٩ و ئەگەری روودانی چوار پێشهات لە جیهاندا\n- 12/31/2018 9:38:00 PM 18548 جار خوێندراوەتەوە\nساڵی ٢٠١٩ هات و رەنگە بۆ هەموو وڵاتێک تەنها زیادبوونی ٣٦٥ رۆژی دیکە نەبێت؛ ئێران بۆ نمونە هەم بە ترسە و هەم بە پەرۆشە بۆ هاتنی ٢٠١٩.\nئێران لە ٢٠١٩ دا ؛ پارادۆکسی ترس و پەرۆشی\nمانگی ئایاری ٢٠١٨ و دوای تێپەڕبوونی چەند رۆژێکی کەم لە بڕیاری کشانەوە ترەمپ لە رێککەوتنی ئەتۆمی ئێران، جۆن کێری وەزیری پێشوتری دەرەوەی ئەمریکا هۆشداریدا و رایگەیاد ئەو هەنگاوە پێگەی نێودەوڵەتی ئەمەریکا بێهێز دەکات و ئێران لە بەرامبەر ئیسرائیل و لە رۆژهەڵاتی ناوەراستدا بە گشتی بەهێز دەکات، ئێران بە پەرۆشەوە چاوەڕێی ٢٠١٩ و بەسەرچونی تەواوی رێککەوتنی ٢٠١٥ی ئەتۆمییە، تا ببینێت ئەو پێشهاتە روو دەدات یاخود نا، لەلایەکی دیکەوە ترسی سەرهەڵدانی خۆپیشاندان سەرتاسەری خەڵکی ئێران، حکومەتی تارانی داگرتووە.\n٢٠١٩ و ئەگەری تەقینەوەی پێکدادانەکانی حزبوڵا-ئیسرائیل\nیەکێک لە گەورەترین پێکدادانەکان کە لە ٢٠١٩ دا پیشبینی لێدەکرێت، پێکدادانی چەکدارانی حزبوڵا و حکومەتی ئیسرائیلە بەتایبە دوای کشانەوەی ئەمەریکا لە کێشمە کێشەکانی رۆژهەڵاتی ناوەراست و ئەگەری تەنهابوونی ئیسرائیل لەو پێکدادانەدا.\n٢٠١٩ ئەفغانستان وەک ٢٠١٨ی سوریا نابێت؛ ئەمەریکییەکان لە کابوڵ دەجەنگن\nهەرچەندە بەر لە ماڵئاوایی لە ٢٠١٨ ئیدارەی ترەمپ تەواوی جیهانی توشی شۆکی سیاسی کرد، ئەوەش بە کشانوەی هێزەکانی لە سوریا، بەڵام زۆرێک لە سەرچاوەکانی کۆشکی سپی دڵنیایی دەدەن لە مانوەیان لە ئەفغانستان.\nلە ٢٠١٩ ئەژدیهاکەی چین لە لە خەوی قوڵی ٢٠١٨ رادەچڵەکێت\nلە ناوەراستی ساڵی ٢٠١٨دا ئەمەریکا و چین جەنگی بازرگانیی دژ بە یەکیان راگەیاند، دوای ئەوەی ١٥ی مانگی حوزەیرانی ئەمساڵ، دۆناڵد ترەمپ بەشێوەیەکی فەرمی سەپاندنی گومرکی لەسەر لە سەدا ٢٥ی کاڵا هەناردەکانی وڵاتی چین-ی راگەیاند، بەگوێرەی ئەو ریکارە نوێیەی ئیدارەکە لەسەر هەناردەی کاڵای چینی، بە بەهای ٥٠ ملیار دۆلار کاڵای هەناردە، گومرکی دەچێتە سەر، هەرزوو لە هەنگاوێکی پەرچەکرداردا، بەرپرسانی وڵاتی چین رایانگەیاند، بەهەمان شێوەی ئیدارەی ترەمپ تۆڵە لە ئەمەریکا دەکەنەوە و سەدا ٢٥ گومرک دەخەنە سەر کاڵا هەناردەکانی ئەو وڵاتە.\nوڵاتانی یەکێتی ئەوروپا چین بە دەستپێشخەر دادەنێن لەو جەنگەدا بەو پێیەی چەندین رێککەوتنی بازرگانی نێودەوڵەتی پێشێلکردووە، بۆیە پیشبینی دەکرێت "داڵەکەی ئەمەریکا گوزی کوشندە لە ئەژدیهای چین بدات و لەخەوی قوڵ رایبچڵەکێنێت".


جیلى خۆبادان و دانسەر و شەڕکەر و خەمۆک و بازبازێنکەر به‌رێوه‌یه\nجیهان لەنێو گێژاوی سەرکێشی مۆدێلاتی تاوان\nهه‌ڵـۆ ساڵـح 2020.05.12 06:31 PM\n839 جار خوێندراوەتەوە\nنوسه‌ر و توێژه‌ر\nبه‌كالۆریۆس له دیپلۆماسی و په‌یوه‌ندییه گشتییه‌كان\nلە زانستی کۆمەڵناسیدا، (دیڤیەنس -لاسار و لادەر) وەسفی ڕفتارێک یان جوڵەیەک دەکات کە نۆرم و بەهای کۆمەڵایەتی تێکدەشکێنێت. لاساری یان لادەری دوو جۆری هەیە سوودبەخش و زیانبەخش، کە جۆری زیان بەخش سەردەکێشێت بۆ تاوان و زیانی گیانی و پێشلکردنی ئازادی مەدەنی. سوودبەخشیش ئەوەیە کە زۆر جار کەسێک کۆمەڵگایەک لە جاهیلیەتێک ڕزگار دەکات بەهۆی ڕفتار و بانگەش و جوڵە جوانیەکەوە. لادەر و لاسار لە ژێر شوناسێکی شەخسی ڕفتار دەکەن، وەک جۆرێک لە یاخیبوون لە دژی گروپ کە ئەمەش پاڵنەری خۆی هەیە کە وادەکات.\nدەبێت تێبگەین، نۆرم و بەهای کلتووری هەر کۆمەڵگایەک جیاوازە لە کۆمەڵگایەکی دیکە. ڕفتاری لادەری ڕەنگە بەلای کۆمەڵگایەکەوە ئاسایبێت و بەلای کۆمەڵگایەکی دیکەوە تەواو جێگای نیگەرانبیت. لادەری ناسینەوە بە درێژای مێژوو گۆڕانی بەسەردا هاتووە چونکە نۆرم و بەهاکان گۆڕاوە لە پاش ئەوەی کۆمەڵێک عادات ئاسایبووتەوە لە کاتێکدا لە پێشووتردا زۆر داخراوبووە. بۆ نمونە، کورد گەلێکی خاوەن شەرەفە پێش هاتنی تەوژمی ئیسلامیش بۆ سەری هەمیشە گرنگی زۆری بەوە داوە شەرەفی پارێزراوبێت، هەڵبەت شەرەفی کورد بەو واتا خێڵەکیەکەی کە کورد هەمیشە گرنگی بە پۆشتەی ڕەگەزی مێ داوە و ویستوویەتی کچان قورسبن و ئاگای شەرم و حەیا بزان و سەر بەدەرەوە نەبن، بەڵام ئێستا کچانی تیک تۆک لەنێو ماڵە کوردەکانەوە بەدەم گۆرانی ئنگلیز و فارسی و عەرەبی خۆیان بادەدەن و دانس و هەڵپەڕکێ دەکەن و جلکانیشیان وروژێنەرە. کاتێک کوردێک ئەمە ئەبینیت حەزەکات سەیری بکات بەڵام یەکسەر هەستە دەمارەکانی گرژ ئەبن و تەریقئەبێتەوە چونکە ئەم شەپۆلە وێنەیە نەدیەوە زۆری دەوێت ئاشنایبێت، بەڵام بەلای ئەمریکی و ئەوروپەکە ئاساییە، بۆیە نارکێت مۆدێلی دەرەوە لەناوە تاقکرێتەوە.\nدوو جۆر لادەریمان هەیە:-\nیەکەم- لادەری ڕەسمی- کە یاسا مەدەنیەکان پێشێل دەکات و تاوان بە ڕاستەوخۆی وەک بەشێک لە شانازی ئەنجامدەدات. دووەم-لادەری ناڕەسمی- بەشێوەیەکی نەرم بەها کۆمەڵایتیەکان دەشکێنێت و هەموو نۆرم و بەهایەک پێشل دەکات، ئەم جۆرەیان لەسەر دەستی تازە-باڵقەکان ئەنجام دەدارێت.\nتیۆرێکمان هەیە بۆ وەسفکردنی لادان و لاساری لە کۆمەڵناسیدا بەناوی ( تیۆری چوارچێوەی بۆ تێگەشتن لە لادان یان لاساری) دەڵێت هەر ڕفتارێکی نامۆ دەکرێت لە تەوەرەیەکدا دەخوێلێتەوە بەم جۆرەیە، سەرەتا خەڵکانێکی زۆر پەیوەستن بە ئەخلاق و نۆرم و بەهایەکی داچەقیەوە، لە پاشان یەکێک لادەدات لە نۆرم و شتێکی نامۆ دەکات کە هێشتا نەبینراوە، ناودەنرێت لادەر، کاتێک کەسی لەگەڵ خۆی فێری ڕوفتارەکە نەکرد و بەردەوام بوو بەجۆرێک ناودەنرێت تاوان و یاساشکێن، ئیتر لەچوارچێوەی سزادان بیری لێدەکرێتەوە و دەبێت سزابدرێت.\nژینگەی مۆدێرنە ژینەگەیەکە هەموو کەس ئێستا لە نێویایەتی، موئامەرەی مۆدێرنەش وایە هەموو عورف و بەهایەک هەڵوەشێنێتەوە بۆ دروستکردنی مرۆڤێکی یەک ڕەنگی، بێکلتووری، بێشعور و بێلایەن. موبایلێکی زیرەکت پێیە، جاران لە ڕۆژنامەکاندا بە ڕفتارێکی جوان خۆت بەناوبانگ دەکرد بەڵام ئێستا لە موبایلدا بەشێوەی گاڵتەجاڕی و ناشرین و جنێوفرۆشتن و خۆسێکسیکردن خۆت بەناوبانگ دەکەیت بۆ بەدەسێنانی لایک و کۆمێنت و بینەری، چونکە ئێستا موبایل دەزگای مێشکی گەندەڵ کردوە مرۆڤ حەزی لە بینینی شتانێکی مێشکی عەزێت نەدات و زانیاری ئامێزیش نەبێت تەنها سەیری بکات و ڕازی بکات یان لایەنی دەردانی هۆررمۆنی خۆشی بۆ پڕکاتەوە، یان بی هەژێنێت.\nکورد جنێو فرۆشی و خۆ ڕوتکردنەوە و دانس و سەما و خۆنیشاندان و خۆی سێکسیکەری بەهیچ شێوەیەک نەبووە چونکە کورد پەیوەستبووە بە نۆرم و عورف و عاداتەوە\nکورد جنێو فرۆشی و خۆ ڕوتکردنەوە و دانس و سەما و خۆنیشاندان و خۆی سێکسیکەری بەهیچ شێوەیەک نەبووە چونکە کورد پەیوەستبووە بە نۆرم و عورف و عاداتەوە، جنێوی بدایە پیەوەندی تێکدەچوو، خۆی ڕوتبکردایتەوە قسەی خەڵکی سەری دەخوارد، دانس و سەما و جەوی نەبووە چونکە لە ئەنگیزەوە کورد غەمگینە. هەرگیز شتەکانی عەرز نەکردوە چونکە خەڵک لەژێر ناوی فشەکەری ڕقیان لێ هەڵدەگرت، بەڵام ئێستا شتەکان گۆڕاوە، تیک تۆک و سناپ و فەیسبووک و ئنستەگرام ماباقی، جێگای نمایش و خۆ عەرزکردن و خۆ سێکسیکردنە، هەر زەوقێکت هەبێت دەیکەیتە مۆدێل بۆ خەڵکی و ئەویش دێتە سەر ڕفتار. لەم ژینگە منداڵی ئیسلامی و بێدین و ڕەش و سەپی حسابی بۆ ناکرێت، کێ بینەر بێت فێری خۆ بادان و ڕەقس و نمایش دەبێت. ئیتر دایک و باوک با هەر بڵێن مناڵەکەم ئەبێتە محامی و دکتۆر و ئەندازیار. وەڵا مناڵەکەت چیتر دانسەر و شەڕکەر و خەمۆک و بازبازێنکەرە، لاشەی بووتە ملی عەرزی نەکات کەس حەزی لێناکات. جیهان لەنێو گێژاوی سەرکێشی مۆدێلاتی تاوان.\nمحه‌مەد محێدین.. ئه‌و پزیشكه موسڵمانه‌ی دڵی به‌رازی بۆ مرۆڤ دانا\nتیمی کاراتی خورماڵ.. له نێوان ناوبانگی جیهانیى و ده‌ستێوه‌ردانی حزبدا\nهاتنی گه‌شتیاری عه‌ره‌ب.. پرۆسه‌ی ته‌عریبكردنی كوردستان\n100 ساڵی تر.. چۆن كورد ده‌كرێته كه‌مینه له هه‌رێمی كوردستان ؟\nکێ گرەوەکەی ناو یەکێتی دەباتەوە ؟\nچونکە لە ئەوپەڕی چڕبوونەوەی ناکۆکییەکانی ناو ئەو حیزبەدا کە لە گروپی ئیمزای ساڵی٢٠٠٤دا خۆی بینیەوە، ئەو تەکەتولەی\nچی پارتی برده به‌رده‌رگای ماڵى بافڵ تاڵه‌بانى ؟\n100 ساڵ خولانه‌وه‌ی كورد له ناو ده‌وڵه‌تێكی ساخته‌دا\nڕاپۆرته‌كه‌ی پنتاگۆن.. هه‌ڵدانه‌وه‌ی په‌رده له‌سه‌ر گه‌نده‌ڵییه‌كانی پارتی و یه‌كێتی\nداعش.. ئاگرى ژێر خۆڵه‌مێش\nده‌نگى ته‌پڵی شه‌ڕ له‌سه‌ر میراته‌كه‌ی 8ی ته‌موز\nسه‌رۆك كۆمار.. به‌نزین بۆ ئاگری كێشه ناوخۆییه‌كانی یه‌كێتی\nداڕمانی لیره.. جه‌نگێكی ئابوریی قورس به‌رامبه‌ر ئەردۆغان\nئایا ئه‌مجاره کێ داڵدەی بەرهەم ساڵح دەدات؟\nشیعه‌كانى عێراق و ئێران.. له نێوان سیستانی و خامنه‌یى\nكاتژمێری سفر.. ورده‌كاریى پیلانی تیرۆركردنی لاهور شێخ جه‌نگى\nکودەتاکەی سلێمانی لە هەولێر دیزاینکراوە و لە ئەنقەرەش مۆر 2021.08.03\nهەڵكردنی ئاڵاكە.. دیزاینی ئێران بۆ قۆناغی دوای مەسعود بارزانی\nئیتڵاعات وردەکاریی دۆخى تەندروستی بارزانی دەستكەوتووە 2021.08.07\nلاهور و بافڵ.. ئه‌م ئێواره‌یه چییان به یه‌كتر وتووه ؟\nسیحری خاوبوونه‌وه‌ی گرژییه‌كان چی بوو ؟ 2021.07.15\nبۆچى ئه‌مڕۆ ماڵی كۆسره‌ت ڕه‌سوڵ و سه‌ركرده كۆنه‌كان له پشتیوانی بافڵ تاڵه‌بانی سارد بوونه‌وه؟\nمه‌ترسییه چاوه‌ڕوانكراوه‌كه بۆ سه‌ریان چییه ؟ 2021.07.12\nپۆله‌تیك نوێترین پێشنیازی به‌رهه‌م ساڵح بۆ هاوسه‌رۆكانی یه‌كێتی ئاشكرا ده‌كات\nدوایین هه‌ڵوێستی لاهور شێخ جه‌نگی چییه ؟ 2021.07.09


ئەنجومەنی وەزیران چەند بڕیارێکی دەربارەی خۆگونجاندن لەگەڵ دۆخی دارایی دا – تۆڕی میدیایی خەڵک\n2020/06/21 - 9:44 PM\nج: خەرجكردنی تەواوی 100%( لە سەدا سەدی) شایستەی دارایی كەسوكاری شەهیدان و ئەنفالكراوان و زیندانیانی سیاسی و كەمئەندام و خاوەن پێداویستی تایبەت و ئەو مووچەخۆرانەش كە شایستەی داراییان (300) سێسەد هەزار دینار و خوارتره.\nد: خەرجكردنی تەنیا ڕێژەی 50% (لە سەدا پەنجای) شایستەی دارایی ڕاسپێردراوان بە خزمەتی گشتی و خاوەن وەزیفە باڵاكان و پلە تایبەتەكان لە (سەرۆكی هەرێم و سەرۆكی پەرلەمان و سەرۆكی ئەنجومەنی وەزیران و جێگرەكانیان و ئەندامانی پەرلەمان و وەزیرەكان و ئەوانەی بە پلەی ئەوانن و بریكارەكانی وەزارەت و ئەوانەی بە پلەی ئەوانن و ئەوانەی مووچەی بریكاری وەزارەت وەردەگرن و خاوەن پلە تایبەتەكان و ئەندامانی ئەنجومەنی دادوەری و دادگای پێداچوونەوە و سەرجەم دادوەران و ئەندامانی داواكاری گشتی و گشت ئەو كەسانەی بەپێـی خشتەی كارپێكراوی مووچە، مووچە و دەرماڵەی هەردوو پلە باڵای (أ) و (ب) وەردەگرن لەسەر میلاكی شارستانی و سەربازی و ئەنجومەن و دەزگای ئاسایش و هێزەكانی ئاسایشی ناوخۆ).\nحکومەتی هەرێمی کوردستاندۆخی داراییمووچە


شوبات 2020 – پەڕە 7 – چاونیوز\nگیان له‌ده‌ست دانی هاونیشتمانییه‌کی کرێکار\n1ی شوباتی , 2020\tهەواڵ 0\nهاووڵاتیەکی ناوچه‌ی سنە، لەکاتی کار کردن لە باکووری ئێران بە هۆی ڕووداوی کارەوە گیانی لە دەست دا. ڕۆژی چوارشەممە ٩ی ڕێبەندانی ۱۳۹۸، هاووڵاتییەکی خەڵکی گوندی ”بێساران“ سەر بە شاری سەوڵاوا لە پارێزگای سنە بە ناوی ”سینا عەلیڕەمایی“لە کاتی کار کردن لە شاری “ئامۆل”ی باکووری ئێران، بە هۆی ڕووداوی کارەوە گیانی …\n٧ مامۆستا لە خۆراسانی باکووری دەسبەسەر کران\nچاونیوز: سه‌ره‌تای مانگی ڕێبه‌ندان، دەزگای دادوەرییی حکومەتی ئێران حوکمی بەندکران و لێدانی قامچی بە سەر ٧ مامۆستای خەڵکی پاریزگای خوراسانی باکوور سەپاندووە، کە له‌م حه‌وت ماموستایه دوو کەسیان کورد بوون. بەپێی ڕاپۆرتی ناوه‌ندی ماڤی مرۆڤی له ڕۆژهه‌ڵاتی کوردستان، ڕۆژی چوارشەممە ٩ی ڕێبەندانی ۱۳۹۸، حەوت مامۆستای خەڵکی پارێزگای خوراسانی باکوور بە …\nدۆخی تەندروستیی زیندانییەکی سیاسیی کورد لە زیندانی ورمێ نالەبارە\nبه پێێ هه‌واڵنێری چاونیوز: بارودۆخی تەندروستیی زیندانییەکی سیاسیی کورد بە ناوی “سیامەک ئەشرەفی” خەڵکی گوندی “وەلەنده” سەر بە بەخشی ناوەندیی شاری ورمێ نالەبار ڕاگەیەندراوە. ناوبراو بۆ ناڕەزایەتی دەربڕین سەبارەت بە داخوازیی ئازادیی بێمەرەج و بێڕێزیکردنی فەرمانبەرانی لقی ٩ی بەڕێوەبەریی تاوانەکانی دادگای ئینقلابی ورمێ، دەستی دابووە مانگرتن. ئەو زیندانییە سیاسییە …\nهاووڵاتییەکی مەریوانی پاش بانگهێشتکردنی بۆ ئیتلاعات دەسبەسەر کرا\nڕۆژی شەممە، ۱۰ی ڕێبەندان، هاووڵاتییەکی کوردی خەڵکی گوندی “گوێزەکوێرە”ی مەریوان و دانیشتووی ئەو شارە، بە ناوی “عوسمان دڵاویز”، تەمەن ٣٠ ساڵ، پاش بانگهێشتکردنی بۆ ستادی خەبەریی ئیدارەی ئیتلاعاتی مەریوان، دەسبەسەر کراوە. ستادی خەبەریی ئیدارەی ئیتلاعات، لە ڕێگای تەلەفۆنەوە ئەو هاووڵاتییە کوردەیان بانگهێشت کردووە. سەرەڕای بەدواداچوونی بنەماڵەی ئەو هاووڵاتییە، هێزە ئیتلاعاتییەکان …\nلاپەڕەی 7 لە 7یەکەمین «...«34567


کارکردن له‌گه‌ڵ پیران دروستە.؟\nبه‌ناوی خوای گه‌وره‌و میهره‌بان به‌ریزان من له ئه‌وروپا ئه‌ژیم و به پێی ژیانم لێره جه‌ند پرسیارێکم هه‌یه: ١:ئیشه‌که‌م ئه‌وه‌یه خزمه‌تی پیره‌کان ئه‌که‌م ئایا گوناه نییه ئه‌و ئیشه. ٢:له‌کاتی ئیشه‌کمدا ئه‌بێ بازارییان بۆ بکه‌م واته که‌لوپه‌لی رۆژانه‌یان بۆ بکرم هه‌ندێ جار وا رێ ئه‌که‌وێت مه‌شروبیان بۆ بکرم ئه‌وه‌ش زۆر ئازارم ئه‌یات به‌لام ئه‌وه‌ش به‌شێکه له ئیشه‌که‌م. ٣:بۆ سه‌ردانی پیره‌کان هه‌ر که‌سه و کاتی تایبه‌تی خۆی هه‌یه واته بۆ نمونه بازاری کردن یه‌ک کاتژمێرم هه‌یه ئه‌گه‌ر من که‌متر له یه‌ک کاتژمێر به کاربێنم و بگه‌رێمه‌وه مالی خۆم، گوناهبار نابم به‌مه‌رجێ هه‌موو کاره‌که‌ی خۆم به‌ته‌وای جێیبه‌جێ ئه‌که‌م.له‌کۆتایدا سوپاستان ئه‌که‌م و خوا جه‌زای به‌خێرتان بدات.خواتا له‌گه‌ڵ بێت.\nوەڵام - ژمارەی پرسیار 814\nکارکردن له‌گه‌ڵ پیران ئه‌سڵ ئه‌وه‌یه که حه‌ڵاڵه و بگره ئه‌گه‌ر نییه‌تی باشی له‌گه‌ڵ بێت خێری قیامه‌تیشی تێده‌که‌وێت، وه‌ک ئه‌وه‌ی جوانڕه‌فتار بیت له‌گه‌ڵیان به‌ڵکوو کاریگه‌ر بن پێت و بتوانی له‌و ئاخری ته‌مه‌نه‌یان هیدایه‌تی ئیسلامیان بده‌ی. ئاشكراشه ڕێنموویی که‌سێک بۆ لای خوا، له دونیا و ئه‌وه‌ی تێیدایه باشتره، پاداشته‌که‌ی ئێجگار گه‌وره‌یه.\nبه‌ڵام ئه‌وه بزانه له ئیسلامدا هه‌موو شتێک سنووری بۆ دیاریکراوه، ئه‌وه‌ی له ده‌ره‌وه‌ی سنووری ئیسلامه له‌م پیشه‌یه، ئه‌وه‌یه که شۆردنیان ده‌که‌وێته ئه‌ستۆت، ئه‌مه‌ش ئه‌گه‌ر ئافره‌ت له‌لایه‌ن ئافره‌ت و پیاو له‌لایه‌ن پیاو بووایه هیچی تێدا نه‌بوو، هه‌رچه‌ند له حاڵه‌تی ناچاریش شۆردن و پاکردنه‌وه‌ی پیاو له‌لایه‌ن ئافره‌ت و به پێچه‌وانه‌ش دروسته، به‌ڵام به‌و ڕه‌هاییه(مطلق)ه‌ی له ئه‌وروپادا هه‌یه، ناڕه‌وایه له ئیسلام.\nسنوورکێشییه‌کی تری ئه‌م پیشه‌یه ئه‌وه‌یه وه‌ک خۆت باسی ده‌که‌ی، کڕینی قه‌ده‌غه‌کراوه‌کان(وه‌ک مه‌ی و گۆشتی به‌راز) یاخوود ئاماده‌کردنی خواردن و خواردنه‌وه‌ی حه‌رام بۆیان، ئه‌مه‌یان له ڕاستیدا به‌هیچ جۆرێک بواری نابێته‌وه له ئیسلامدا.\nبۆیه ئه‌گه‌ر ناتوانی خۆت له‌و ناڕه‌واییانه دوور بگری، ئه‌وا ڕۆزی خۆت مه‌خه حه‌رام و ڕوو بکه کارێکی تر، بشزانه ئه‌ه‌گر له‌به‌ر خوا واز له کارێک یان شتێک بهێنی، خوای گه‌وره به باشتر و چاکتر قه‌ره‌بووت ده‌کاته‌وه.\nسه‌باره‌ت به زوو بازاڕایکردن و گه‌ڕانه‌وه بۆ ماڵه‌وه‌ت، باشتره به به‌رپرسه‌که‌ی خۆت بڵێی و ڕازی بکه‌ی، به‌ڵام وه‌ک ئه‌وه‌ی کاره‌که‌ی به جوانی و وه‌کو خۆی بۆ ئه‌نجام ده‌ده‌ی، وا نابینین گوناهێکی تێدا بێت، ئه‌مه‌یان وه‌کو ئه‌و کارانه نییه که په‌له‌کردن ببێته هۆی که‌موکوڕی تێیدا.\nژمارەی بینین 320


سائیرون و فەتح تۆمەتبار دەكات هاوپەیمانییەكەی عەبادی بۆ (خەڵك): بێبەشكراوین لە حكومەتەكەی عەبدولمەهدی – تۆڕی میدیایی خەڵک\n2019/03/16 - 9:52 AM\nپەرلەمانتارێكی هاوپەیمانی نەسر كە لەلایەن حەیدەر عەبادی سەرۆك وەزیرانی پێشووی عیراقەوە سەرۆكایەتی دەكرێت، پێیوایە هاوپەیمانییەكەیان بێبەشكراوە لە پۆستەكانی حكومەتەكەی عادل عەبدولمەهدی و ئاماژە بە گرتنەبەری هەڵوێست دەكات لە چەند ڕۆژی داهاتوو بەرانبەر بەو بێ بەشكردنە، هەردوو هاوپەیمانی سائیرون و فەتحیش بەدەستگرتن بەسەر زۆربەی پۆستەكاندا تۆمەتبار دەكات.\nئەمڕۆ شەممە، نەدا شاكر جەودەت، پەرلەمانتاری هاوپەیمانی نەسر لە لێدوزانێكی تایبەت (خەڵك) ڕایگەیاند:”لە سەرەتاوە شانەی قەیرانمان دروستكرد، بابەتەكە هەر ئەوە نەبوو كە بڕیار نەدەین و بێ دەنگ بین، بەڵكو شاندێكی هاوپەیمانیەكەمان لە سەرەتاوە بە سەۆكایەتی خالید عوبەیدی پێكهێنا و سەردانی عادل عەبدولمەهدیمان كرد، و پرسەكەمان بۆ خستەڕوو، ئەویش لای خۆیەوە ڕەتیكردەوە بابەتەكە پەیوەندی بەوە هەبێت و هەڵوێستی وابوو كە لەگەڵ سائیرون و قەتح حكومەتی پێكهێناوە”.\nئەو پەرلەمانتارەی هاوپەیمانی نەسر، ئاماژەی بە بڕیارێكی یەكلاكرەوەی هاوپەیمانییەكەشیان كرد كە سبەینێ یەك شەممە لەو بارەیەوە لەلایەن حەیدەر عەبادییەوە دەخرێتەڕوو.\nبە وتەی نەدا شاكر:”ئەوان لە دوایین هەڵبژاردندا لەسەر ئاستی عیراق، خاوەنی پلەی سێیەم بوون و 44 پەرلەمانتارییان هەیە، بەڵام بەهۆی هەژموونی هەردوو هاوپەیمانی سائیرون و فەتح و دەستگرتنیان بەسەر هەموو پۆستەكاندا، ئەوان لە حكومەتدا هیچ پۆستێكیان پێنەدراوە”.\nهاوپەیمانی نەسر كە لە دوای هەڵبژاردنی ئایاری 2018 چەند جیابوونەوەیەكی بەسەردا هات، هیچ پۆستێكی حكومی پێنەبڕاوە، بەڵام بەپێی ئەو زانیارییانەی باس دەكرێن، حەیدەر عەبادی سەرۆكی هاوپەیمانییەكە ڕەنگە پۆستێكی گرنگ وەربگرێت و پێدەچێت ئەو پۆستەش، جێگری سەۆك كۆمار بێت.\nپەرلەمانی عيراقحكومەتی عیراقحەیدەر عەبادیسائیرون، فەتح، عیراقعادل عەبدول مەهدیعيراقهاوپەیمانی نەسر\nنەتەوە یەكگرتووەكان ژمارەی داعشەكان لە عیراق و سوریا ئاشكرا دەكات\nفڕاكسیۆنەكەی عەبادی لەسەر ناردنی موچەی فەرمانبەرانی هەرێم هەڕەشەیەكی توندی بڵاوكردەوە\n2019/06/25 - 11:02 PM\nسەرۆك وەزیرانی عیراق، رایدەگەیێنێت، بەپێی یاسای بودجە پێویستە هەرێمی كوردستان ڕۆژانە 250 هەزار بەرمیل نەوت رادەستبكات.\nلە كۆنفرانسی ڕۆژنامەوانی هەفتانەیدا، عادل عەبدولمەهدی، سەرۆك وەزیرانی عیراق، بە ڕۆژنامەوانانی ڕاگەیاند: بۆ چارەسەركردنی پرسە هەڵپەسێردراوەكانی نێوان حكومەتی عیراق و هەرێمی كوردستان كۆبوونەوەی بەردەوام ئەنجام دەدەین.\nوتیشی “بەپێی یاسای بودجە، پێویستە هەرێمی كوردستان ڕۆژانە 250 هەزار بەرمیل نەوت رادەستبكات”.\nئەم قسانەی عادل عەبدولمەهدی لە كاتێكدایە، پێشتر، نێچیرڤان بارزانی، سەرۆكی هەرێمی كوردستان لە میانی سەردانی بۆ بەغدا ڕایگەیاندبوو ” ئێمە هیچ كێشەمان لەسەر ئەوە نییە 250 هەزار بەرمیل نەوت ڕۆژانە بدەینە بەغدا، بەڵام پێش ئەوەی ئەو كارە بكەین، دەبێت دابنیشین و كۆبوونەوە بكەین”.\nسەرۆكی هەرێم ئەوەشی وتبوو:”مەسەلەكە هەر ئەوە نییە ئێمە 250 هەزار بەرمیل رادەستبكەین، ئەوە پرسێكی یاسایی هەیە، كە لە ئەنجامی بڕینی بەشەبودجەی هەرێمی كوردستان لە ساڵی 2014دا گەلێك قەرز لەسەر هەرێمی كوردستان كەڵەكە بووە، لەمبارەیەوە دەبێت كارێك بكەین، هەم بۆ هەرێمی كوردستان و هەمیش بۆ بەغدا جێگەی رەزامەندی بێت”.


کوردیپێدیا - ڕاگەیەندراوی کۆمەڵەی مافی مرۆڤی کوردستانی ئێران – ژنێڤ\n📝 ڕاگەیەندراوی کۆمەڵەی مافی مرۆڤی کوردستانی ئێران – ژنێڤ | پۆل: بەڵگەنامەکان | زمانی بابەت: 🏳 کوردیی ناوەڕاست\nڕاگەیەندراوی کۆمەڵەی مافی مرۆڤی کوردستانی ئێران – ژنێڤ\nکۆمەڵەی مافی مرۆڤی کوردستانی ئێران – ژنێڤ\nکۆمەڵگای نێونەتەوەیی دەبێ توندوتیژی ئێران، هێرشە مووشەکییەکەی بۆ سەر بارەگاکانی حیزبە سیاسییە کوردییەکان و کەمپەکانی پەنابەران لە کوردستانی عێراق و هەروەها ئەو ئێعدامانەی لە نێوخۆی وڵات دەکرێن، مەحکووم بکات و پێشی پێبگرێت.\nژێنێڤ (سویس)، 8ی سێپتەمبری 2018\nسەرلەبەیانیی ئەمڕۆ، 8ی سێپتەمبر، کۆماری ئیسلامیی ئێران لانیکەم 50 کەسی بریندار و 11 کەسی کوشت کە لە نێویاندا ئەندامانی پلەبەرزی حیزبی دێموکراتی کوردستانی ئێران دەبیندرێن. ئێران ئەم کارەی لە رێگەی هێرشێکی هاریکاریکراوی مووشەکی دوورهاوێژ بۆ سەر بارەگاکانی حیزبی دێموکراتی کوردستانی ئێران و کەمپەکانی پەنابەران لە تەنیشتی ئەو بارەگایانە لە کۆیەکۆیە هەولێرهەولێر لە کوردستانی عێراق ئەنجام دا.\nلە 7ی سێپتەمبردا، لە تۆپبارانێکی کوێرکوێرانەدا، سوپای پاسدارانی شۆڕشی ئیسلامی خەساری گەورەی بە ژینگە گەیاند، واتە زەوی و زاری خەڵکی مەدەنی لە ناوچە سنوورییەکانی برادۆست و سیدەکانسیدەکان.\nهەر لەو کاتەدا، ئەم بەیانییە، 8ی سێپتەمبر، ئاگادار کراین کە سەرەڕای داواکاریی بەردەوامی کارناسانی مافەکانی مرۆڤی رێکخراوی نەتەوە یەکگرتووەکان، بەرپرسانی ئێرانی سێ بەندکراوی سیاسی کورد، زانیار و لوقمان مورادی و رامین حوسێن پەناهییان لەسێدارە داوە.\nتوندوتیژی ئێران لە هەرێمی کوردستانی عێراق، تۆپبارانی کوێرکوێرانەی گوندییەکان و پەنابەرانی کوردی ئێرانی لە کۆیە و هەروەها لەسێدارەدانی بەندکراوە سیاسییەکان درێژدەرانی ئاشکرای پێشێلکاریی یاسا نێونەتەوەییەکان و هاوپێچەکانی ژێنێڤە.\nڕێکخراوی مافەکانی مرۆڤ لە کوردستانی ئێران ژنێڤ (KMMK-G) بۆمبارانی بارەگاکانی حیزبە سیاسییە کوردستانییەکان، بنەماڵەکان و پەنابەران لە کوردستانی عێراق و هەروەها ئەو ئێعدامانانەی لە نێوخۆی وڵات دەکرێن، مەحکووم دەکات.\nئەم ڕێکخراوە داوا لە کۆمەڵگای نێونەتەوەیی دەکات پێش بە توندوتیژییەکانی ئێران بگرن و شەرمەزاری بکەن.\n#کۆیە | #هەولێر | #سیدەکان | #08-09-2018 |\n1. 👁 رێکخراوی مافی مرۆڤی کوردستان (RMMK)\n1. 👁 08-09-2018\n📅 رۆژی دەرچوون: 08-09-2018\n🗺 وڵات - هەرێم: سویسرا\n➕ ئەم بابەتە لەلایەن: (هاوڕێ باخەوان)ەوە لە: Sep 11 2018 10:43AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Sep 11 2018 8:15PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Sep 11 2018 8:15PM باشترکراوە\n👁 ئەم بابەتە 1,058 جار بینراوە


شێرکۆ میروەیس: هێزى شاراوە لە ژێر ناوى داعشدا کاردەکەن\nئەندامێکى سەرکردایەتى یەکێتى، هۆشدارى دەدات لە خراپ بوونى دۆخى ئەمنى ناوچە کێشە لەسەرەکانى پارێزگاى دیالە، دەڵێت" هێزى شاراوە لە ژێر ناوى داعشدا، هێرش دەکەنە سەر گوندە کوردنیشینەکان."\nلە گفتوگۆیەکدا لەگەڵ دەنگى ئەمەریکا، شێرکۆ میروەیس کە هاوکات پەرلەمانتارى عێراقیشە، رایگەیاند"هیچ هەماهەنگیەک نیـیە لە نێوان پێشمەرگە و سوپاى عێراق لە دەوروبەرى خانەقین، چونکە عێراق جدى نیـیە لە چارەسەرکردنى کێشەى ئەو ناوچانە."\nشێرکۆ میروەیس، حکومەتى عێراقى تۆمەتبار کرد بەوەى بەدەنگەوە هاتنى نیـیە بۆ چارەسەرکردنى کێشەکانى دەوروبەرى خانەقین، لە کاتێکدا پێشتر گفتووگۆ و نەخشەرێگاى هاوبەش هەبووە بۆ ئەو مەبەستە.\nسەرکردەکەى یەکێتى کە ماوەیەکى زۆر بەرپرسى مەڵبەندى حیزبەکەى بووە لە خانەقین، روونیکردەوە لە کۆى 93 گوندى دەوروبەرى خانەقین، سەرووى 20 گوندیان چۆڵکراون، چونکە هێزە عێراقیەکان ناوچەکەیان پێ ناپارێزرێت و نامۆن بە ناوچەکە.\nدەربارەى قەبارەى مەترسیەکانى داعش لەسەر خانەقین و دەوروبەرى، شێرکۆ میروەیس نکۆڵى نەکرد لە جم و جۆڵى چەکدارانى سەربەو رێکخراوە، وتى"بەڵام هێزى شاراوەى تر بەناوى داعشەوە هێرش دەکەنە سەر گوندە کوردنیشینەکان، دەیانەوێت ناوچەکە تەعریب بکەنەوە و دانیشتوانەکەى دەربکەن."\nلە کۆتایى قسەکانیدا بۆ دەنگى ئەمەریکا، شێرکۆ میروەیس روونیکردەوە فرە مەرجەعى و فرە هێزى لە ناوچە کوردستانیەکانى دیالە، ترس و دڵەڕاوکێى لاى خەڵکى ناوچەکە دروستکردووە، وتى"چەندین هێز لەو ناوچانە هەن، کەس قەڵەمى کەس ناخوێنێتەوە و کەس نازانێت کێ مەرجەعى کێ یە."


دوای ئه‌وه‌ی ئه‌مڕۆ، جێگری پارێزگاری هەولێر ریگه‌یاند هەر هاوڵاتییەك لە شاری هەولێر و قەزا و ناحیەكانی سەر بەپارێزگاكە، له‌كاتی چونه ده‌ره‌وه‌دا ده‌مامك نه‌به‌ستێت، بەبڕی 20 هەزار دینار غەرامە دەكرێت، هه‌ر ئه‌مڕۆ سزاكه جێبه‌جێ كرا و هاوڵاتییه‌ك به‌و بڕه پاره‌یه غه‌رامه كرا.\nبه‌پێی ئه‌و پسپوڵه‌یه‌ی له‌لایه‌ن پۆلیسی رێككاری سه‌ربه به به‌ڕێوه‌به‌رایه‌تیی پۆلیسی هه‌ولێره‌وه بۆ هاوڵاتییه‌ك كراوه و وێنه‌یه‌كی ده‌ست وێستگه نیوز كه‌وتوه، ئه‌مڕۆ دووشه‌ممه له‌دوای بڕیاردان بۆ سزادانی ئه‌و هاوڵاتییانه‌ی له ده‌ره‌وه ده‌مامك نابه‌ستن، سزای هاوڵاتییه‌ك به 20 هه‌زار دینار دراوه.\nله پسوڵه‌كه‌دا ناوی هاوڵاتییه‌كه ده‌رنه‌كه‌وتوه، به‌ڵام بڕی سزاكه دیاری كراوه كه 20 هه‌زار دیناره و هۆكاره‌كه‌شی پابه‌ندنه‌بوون بووه به نه‌به‌ستنی ده‌مامك، هاوكات پێده‌چێت كه ئه‌مه یه‌كه‌م هاوڵاتی بێت له‌سه‌ر پابه‌ندنه‌بوون به رێنمایی و بڕیاره‌كانه‌وه، سزا درابێت.\nپێشتر هێمن قادر، جێگری پارێزگاری هه‌ولێر به ده‌نگی ئه‌مریكای راگه‌یاندبوو، ئه‌گه‌ر هاوڵاتییه‌كه له‌وكاته‌دا ئاماده‌نه‌بوو بڕه پاره‌كه بدات ئه‌وا ده‌برێته نزیكترین بنكه‌ی پۆلیس له‌وێ ده‌ستبه‌سه‌رده‌بێت تا ئه‌وكاته‌ی بڕه غه‌رامه‌كه ده‌دات دواتر به‌ڵێننامه‌یه‌كی پێ پڕده‌كرێته‌وه و ئازاد ده‌كرێت، ئه‌وه‌شی وه‌ك جێبه‌جێكردنی رێنماییه‌كانی وه‌زاره‌تی ناوخۆ ناوبردووه.\nبه‌رپرسه‌كه‌ی پارێزگای هه‌ولێر ده‌شڵێت: "له هه‌ر حاڵه‌تێكی پرسه و ئاهه‌نگ گێڕان له‌ماڵان و له‌شوێنێكی گشتی ئه‌وا پێ بژاردنیان پێده‌كرێت به دوو ملیۆن دینار"، ئاماژه‌ی به‌وه‌شكردووه، "ئێستا دۆخی هه‌ولێر له رووی بڵاوبوونه‌وه‌ی كۆرۆنا مه‌ترسیدارتر بووه و ڤایرۆسه‌كه به ته‌واوی ته‌شه‌نه‌ی كردووه و له‌كۆنتڕۆڵ ده‌رچووه".\nوتیشی: "چاره‌سه‌ركردنه‌كه‌شی لای ئێمه ئه‌سته‌م بووه به‌تایبه‌تی له‌چاودێری چڕ، به‌ڕێوه‌به‌رایه‌تی گشتی ته‌ندروستی هه‌ولێر باس له‌وه‌ده‌كات كه‌ئێستا شوێنیان نییه".\nدوێنێ یه‌كشه‌ممه، ژووری ئۆپەراسیۆنەکانی هەولێر راگەیەنراوێکی 12 خاڵی بڵاوکردەوە ئاماژەی بەوەکردووە، هەرکەسێک پابەندی رێنمایەکان نەبێت سزادەدرێت و سەرجەم هۆڵه‌كانی ئاهه‌نگ گێران، هۆڵه‌كانی بووك گواستنه‌وه و سەرجەم کۆبوونەوەکانیشی قەدەغەکرد.


کرێکاران، قوربانیانی شوێنە نائەمنەکانی کار – رادیو ده‌نگی ئازادی و یه‌كسانی\nکرێکاران، قوربانیانی شوێنە نائەمنەکانی کار\nبەپێی ڕاپۆرتێک کە رۆژی ٤ ی سەرماوەز بڵاو بۆوە و بەپێی ئیعتیرافی سەرۆکی کانونی ئەنجومەنە سینفیەکانی کرێکارانی بیناسازی، ئێران ڕیکۆرد داری حادیسه‌ی کاری بیناسازییە لە دنیادا. بوونی ئاماری باڵای حادیسه لە کاری بیناسازیدا لە حاڵێکدایە کە بەپێی ئامارە ناتەواو و دوور لە ڕاستیەکان زیاتر لە ملیۆنێک و ٨٠٠ هەزار کرێکاری ساختمانی لە وڵاتدا بوونیان هەیە کە تەنها ٨٠٠ هەزاریان بیمە کراون و مابەقی لە خزمەتگوزاری بیمەیی بێبەشن. کەوایە تەنها ژمارەیەکی کەم لە بنەماڵەکان لە کاتی بەرەو روو بوونەوەی کرێکارێکی بیناسازی لەگەڵ حادیسه‌یه‌كی کە دەبیتە هۆی بریندار بوونی و یان کەم ئەندامی و یان مردن دەتوانن لە بیمەی دەرمانی و دابین بوون یان كه‌مئه‌ندامبوۆن یا خود مردنی، مانگانەیەکی زۆر کەم و ناکافی تەئمینی ئیجتماعی به‌هره‌مه‌ندبن.بەڵام کۆماری ئیسلامی و سەرمایەداران لە دروست کردنی شوێنكارێكی نائەمن و پڕ مەترسی بۆ کرێکاران لە باقی پیشەسازی و مەیدانەکانی کاریشدا، پەروەندە و پێشینەیه‌كی باشتریان نیه لە کاری بیناسازیدا. تەنها لەم رۆژانەی دواییدا ئەم حادیسانه‌ی خوارەوە لە شوێنەکانی کاردا روویانداوە: شۆفری دوو ماشێنی قورس، رۆژی دووشەممە دوی مانگی سەرماوەز لەکاتی بارکردنی زبڵ و خاشاكی مەعدەنی بەردی ئاسنی گوڵ گۆهه‌ری سیرجان لە ئوستانی کرمان گیانیان لەدەستدا. کرێکارێکی ٦٠ ساڵ ته‌مه‌ن تەورێز، رۆژی یەکشەممە ئەوەڵی ئازەر لە کاتی جۆشکاری ڕەیلەکانی کابینی ئاسانسۆر، لە نهۆمی ده‌یه‌می بینایەکەوە کەوتە خوارێ و گیانی لەدەستدا. بەیانی رۆژی یەکشەممە یەکی مانگی سەرماوەز کرێکارێکی شارەداری لە کاتی پاک کردنەوەی ژێر پردێک لە شەقامی “وەلی عەسر”ی شاری زەنجان توشی حادیسه‌ی تەسادوف هاتو بریندار بوو. بەیانی رۆژی چوار شەممە ٢٧ ی مانگی خەزەڵوەر کرێکارێکی فەزای سەوز لە خیابانی جیهاد، هەڵکەوتو لە مەیدانی زەهرای ئەراک کاتی چوون بۆنێو چاڵاوێک بەهۆی کەوتنەنێو عەمبارێکی کەلوپەل بریندار بوو. بەیانی رۆژی چوارشەممە ٢٧ ی خەزەڵوەر قامکی دەستی کرێکارێکی لاو لەکاتی کار کردن لە دوکانێکی فلافل، لە نێو دەزگای فلافل سازیدا لە تاران گیری کرد. رۆژی دووشەممە ٢٥ ی ئابان کرێکارێکی ساختمانی کە خەریکی کاری ئارماتۆربەندی بوو، بەسەرەوە کەوتە نێو چاڵاوێکی ٣٠ میتریەوە، و گیانی لەدەستدا. بە ئیعتیرافی ڕاگەیەنەرە حکومەتیەکان بەهۆی نەبوونی ئه‌منییه‌ت لە شوێنی کاردا، ٥٤ کرێکاری بیناسازی، لە ماوەی ٨ مانگی ڕابردودا لە مازندەران، گیانیان لەدەست داوە. ره‌ئیسی ئیدارەی بازڕەسی کار لە ئوستانی مازندەران وێرای ڕاگەیاندنی ئەم هەواڵە وتی:” ساڵی ڕابردوش ٨٠ کرێکاری بیناسازی بەهۆی کەوتنەخوارەوە لە بەرزایی، به‌ركه‌وتنی شتی قورس بەسەریان، روخانی دیوار و کەندەڵان و برق گرتنه‌وه لە مازندەران گیانیان لەدەستدا.”\nئامارێکی دەقیق لە ڕێژەی حادیسه‌كانی كار لە کارەوە تا ئێستا لە لایەن وەزارەتی کارەوە، کە بەپێی یاسای کار بەرپرسی ئەم کارەیە، بڵاو نەکراوەتەوە؛ یەکێک لە فاكته‌ره‌كان ئەوەیە کە خاوەنکارەکان تا ئەو جێگایەی بۆیان ئیمکانی هەبێت لە ناردنی هەواڵی پێوەندیدار بە حادیسه‌ی شوێنی کار بۆ ئیداراتی کار خۆ دەپارێزن. لەگەڵ ئەوەشدا دەبێ لەبیرمان بێت کە رووداوێکی کە بۆ کرێکارانی ئەفغان روو ئەدات لە هیچ جێگایەک تۆمار ناکرێت و ته‌نها راپۆرته‌كانی پێوه‌ندیدار به مەرگی ئەو کەسانەدا تۆمار دەکرێت کە جەنازەکەیان دەدرێت بە پزیشکی قانونی و مردنیان بە شێوەی کەتبی تەئید دەکرێت. کرێکارانی ئێران سەبارەت بە ڕاستی و دروستی ئامارەکانی ڕژیم لە هەموو بوارەکاندا و لەوانە سەبارەت بە ئاماری پێوەندیدار بە حادیسه‌ی شوێنی کار بە شک و گومانەوە دەڕوانن. بێجگە لە کرێکاران، رێكخراوی جیهانی کاریش سەبارەت بە دروستی حادیسه‌كانی كار له ئیرانی ژێر ده‌سه‌ڵاتی کۆماری ئیسلامیدا بەجیدی گومانی هه‌یه. بەم حاڵەشەوە خودی ئەم ئامارە کەم و کورتانەش نیشانی ئەدەن کە رێژه‌ی حادیسه‌كانی كار بەردەوام لە ئێراندا رووه‌و هه‌ڵكشانه.\nنیزامی سەرمایەداری و بەتایبەت جۆری نیئۆلیبڕاڵیەکەی و هه‌روه‌ها قازانج پەرستیی خاوەنانی کا،ر زەمینە ساز و سەبەبکاری سەرەکی حادیسه‌ی ناوەندەکانی کارن. سەرمایەداران بە تایبەت لە دنیای پڕ لە بێکاری ئەمرۆدا له ئاست گیان سڵامه‌تی کرێکاران خه‌مسارد و كه‌مته‌رخه‌من له‌به‌ریان گران نیه ئه‌گه‌ر ناوەندەکانی کار بکەنە قەتڵگای کرێکاران. بەڵام مێژووی بزوتنەوەی کرێکاریی لە وڵاتانی پێشکەوتوی سەرمایەداریدا نیشانی داوە کە دەکرێ بە خەباتی رێكخراو، داسەپاندنی قانونی پێوه‌ندیدار، بە دابین كردن و پاراستنی ئیستانداردی باڵای ئه‌منییه‌تی شۆێنی كار و ئیجرایی کردنیان، چاوچنۆک ترین خاوەنکار و سەرمایەدار ناچار بکرێت تا: دابین کردنی ئیستانداردی باڵای ئه‌منییه‌تی شوێنی كار ره‌چاو بكه‌ن و رێوشوێنی پێویت بۆ پێشگیری لە حادیسه‌كان ئامادە بکەن؛ ئاموزشی پێویست و بەردەوامی ئەمڕۆیی بۆ هێزی کار فەراهەم بکەن؛ خاوەنکاران و دەوڵەت ناچار بکەن بیمەی حەوادس لە یەکەم رۆژی ده‌ستبه‌كاربوونه‌وه پەرداخت بکەن؛ لەگەڵ حادیسه‌یه‌كـ هەر رووداوێک سەرجەم خەسارەتی سەرچاوە گرتوو لە بریندار بوون و مەرگی کرێکارەوە بدرێت بە بنەماڵەکەی؛ پێویستە ئەم داوکاریانە و شتی تری لەم چه‌شنه لە ئێرانیشدا لە بانترین ئاست و ستانداردی جیهانییه‌كه‌یدا، مەوجود لە دنیادا لە ڕێگای خەباتێکی یەکگرتوانەوە بەسەر کۆماری ئیسلامیدا بسەپێندرێت.\nتا کاتێک کە سەرمایەداری حاکمە و تا کاتێک کە لۆژیکی سەرمایەداری حوکم دەکات، ڕێگای بەربەرەکانی لەگەڵ نائەمنی شوێنی کار لە هەموو جێگایەک هەمان یەکێتی و هێزی چینایەتی موتەشەکل و وشیاری چینی کرێکارە کە دەیەوێ ئەم نیزامە دژه مرۆیی یه بنێتە گۆڕ. ڕاستیەکەی ئەوەیە کە خاوەنکاران لە رووی قازانج پەرستیی و تەماعی زۆریانەوە، نە مایلن ئەمنیەتی شوێنی کار باشتر بێت و نە نیگەرانی لە دەستدانی کرێکارانن له شوێنی نائەمنی کاردا. تا کاتێک کە خورۆشی شۆڕشی کرێکاران و خەڵکی زەحمەتکێش بارگه‌و بنه‌ی ڕژیمی کۆماری ئیسلامی و نیزامی سەرمایەداری تێکەوە نەپێچاوە، ئەم کێشە و گرفتانە هەر هەن. كه‌واته ئەوە خودی کرێکارانن کە ده‌بێ مشوری خۆیان بخۆن و بە پشت بەستن بە خەباتی موتەشەکل و بەرنامە بۆ دارێژراوی خۆیان خاوەنکاران و دەوڵەت وادار بە دابین کردنی ئەمنیەتی شوێنی کاریان بکەن. یەکێتی و هێزی چینایەتی کرێکاران تاقه ئامرازی بەربەرەکانیێیه لەگەڵ تەحمیلاتی نیزامی سەرمایەداران و دەوڵەتەکەیان. لەم بوارەدا واتە لە بواری کەم کردنەوەی مەترسی و سەدەمات و قوربانیانی کار و بەرهەمهێنانی سەرمایەداری و زەمانەت کردنی ئه‌منییه‌تی و بێهداشتی شوێنی کار و دانی خەسارەت بەو کرێکارانەش کە بەهۆی حادیسه‌وه سەدەمەیان وێدەکەوێ، دەبێ هێزی یەکگرتوی کرێکاران بکەوێتە کار و داواکاری خێرا و به‌رده‌ستی چینی کڕێکار بەسەر خاوەنکار و دەوڵەتەکەیاندا بسەپێنێت. دابین کردنی ئیمنی شوێنی کاریش وەک هەموو داواکارییەکی دیکە تەنها بە زەبری خەبات و هاوپشتی چینایەتی کرێکارانه كه بەسەر سەرمایەداران و دەوڵەتی پشتیوانیاندا دەسەپێت!\nPrevious Article كۆبوونه‌وه‌ی خانه‌نشین كراوانی سه‌نعه‌تی فولادی ئیسفه‌هان\nNext Article به رنامه كاني پاش نیوه رؤی ئه مرؤ 2015/11/30


چوار ساڵ بەسەر رزگاركردنەوەی قەزای شەنگال لەدەست تیرۆرستانی داعش تێدەپەڕێت، بەڵام هێشتا 15%ی ئێزدییەكان نەگەڕاونەتەوە سەر زێدی خۆیان و نزیكەی سێ هەزار پیاو و ژن و كچ و منداڵی ئێزدی كە لەلایەن داعشەوە رفێنراون چارەنوسیان نادیار.\nئەمڕۆ 13ی تشرینی دووەمی 2019، چوار ساڵ بەسەر رزگاركردنی قەزای شەنگال لەدەست تیرۆرستانی داعش تێدەپەڕێت، بەڵام تا ئێستا قەزاكە دەستی ئاوەدانی پێنەگەیشتوەو زۆربەی دانیشتوانەكەشی ئاوارەن، بەرپرسی راگەیاندنی مەڵبەندی نەینەوای یەكێتی دەڵێت: لەلایەن حكومەتی هەرێم و حكومەتی عیراقەوە هیچ هەوڵێكی جدی نەدراوە بۆ گەڕانەوەی ئەو ژمارە زۆرەی هاووڵاتیانی ئێزدی بۆ زێدی خۆیان لەشەنگال و دەوروبەری.\nحسێن قائیدی بەڕێوەبەری نوسینگەی رزگاركردنی رفێنراوە ئێزدییەكان ئاماژە بەوەدەكات كاتێك لەساڵی 2014دا داعش قەزای شەنگالی داگیركرد ژمارەی ئێزدییەكانی ئەوكاتە كە لەسنوری قەزای شەنگال دەژیان 400 هەزار كەس زیاتر بووە، بەڵام داعش جگە لەكۆمەڵكوژكردنی ئێزدییەكان، بەتەواوی ناوچەكەشی وێرانكردوەو 68 مەزارو پەرستگای ئێزدییەكانی تەقاندوەتەوە.\nقائیدی بە PUKmediaی وت: بەپێی ئەو ئامارەی لەبەردەستمانە، كاتێك داعش شەنگال و دەوروبەری داگیركرد هەزارو 293 كەسی شەهید كردوە، جگە لەوانەش شەش هەزارو 417 ژن و پیاو كچ و منداڵی رفاندوە.\nوتی: دواتر توانیمان سێ هەزارو 516 ژن و پیاو كچ و منداڵی ئێزدی لەناوچەكانی عیراق و سوریا رزگار بكەینەوەو بیانگەڕێنینەوە هەرێمی كوردستان، ئەوانیش پێكهاتوون لە 339 پیاو، هەزارو 193 ژن و كچ و ئەوانی تریش منداڵن بەهەردوو رەگەزەوە.\nبەوتەی بەڕێوەبەری نوسینگەی رزگاركردنی رفێنراوە ئێزدیەكان: تائێستا دوو هەزارو 901 پیاو ژن و كچ و منداڵ لەلای داعش ماون و چارەنوسیان نادیارەو زیاتر لە 75 گۆڕی بەكۆمەڵیش دۆزراونەتەوەو كە روفاتی ئێزدییەكانی تێدایە كە لەلایەن داعشەوە كۆمەڵكوژ كراون.\nغەیاس سورچی لێپرسراوی راگەیاندنی مەڵبەندی نەینەوای یەكێتیی نیشتمانیی كوردستان ئەوەشی بە PUKmedia راگەیاند: دوای تێپەڕینی چوار ساڵ بەسەر رزگاركردنی قەزای شەنگال-دا، تا ئێستا 20%ی هاووڵاتیانی شەنگال بە گوندو ناحیەكانیشەوە گەڕاونەتەوە ناوچەكانیان.\nهێزەكانی پێشمەرگەی كوردستان بەهەماهەنگی لەگەڵ هاوپەیمانی نێودەوڵەتی و گەریلا توانیان قەزای شەنگال لە دەستی داعش رزگار بكەن كە لە 3ی ئابی 2014 دا لەلایەن تیرۆرستانی داعشەوە داگیركراو بەشێكی زۆری دانیشتوانەكەی كۆمەڵكوژ كران.\nسورچی وتیشی: نزیكەی 300 هەزار هاووڵاتی شەنگال لە شارو شارۆچكە و كەمپەكانی هەرێم ئاوارە بوون و زۆرێك لەگەنجەكانیشیان روویان لە وڵاتانی ئەوروپا كردووە، بەتایبەت ئەڵمانیا.\nبەوتەی قائیدی، تائێستا 15%ی ئێزدییەكان گەڕاونەتەوە زێدی خۆیان و زیاتر لە 300 هەزار ئێزدیی ئاوارەن و لەكەمپەكان دەژین و نەگەڕاونەتەوە، دەشڵێت: بەپێی ئامارەكان زیاتر لە 100 هەزار ئێزدیی دوای داگیركردنی قەزای شەنگال و دەوربەری لەساڵی 2014ەوە روویان لەوڵاتانی ئەوروپا كردوە.\nغەیاس سورچیش باسی لەهۆكاری نەگەڕانەوەی ئێزدییەكان كرد بۆ زێدی خۆیان، وتی: هۆكاری نەگەڕانەوەی ئەو رێژە زۆرەی شەنگالییەكان دەگەڕێتەوە بۆ نەبوونی متمانەیان بەهێزە ئەمنییەكانی ناوچەكەو ترسی رادەستكردنیان بەتیرۆرستانی داعش یان هێزێكی هاوشێوەیان، ئەمە جگە لە نەبوونی ژێرخانی ئابوری و ترسی گەڕانەوەی داعش بۆ ناوچەكە، چونكە تائێستا رۆژانە لەو شوێنانە داعش كردەوەی تیرۆرستی ئەنجامدەدات.\nراشیگەیاند: خزمەتگوزاری لە شەنگال لەسەرجەم سێكتەرەكانی پەروەردە و تەندروستی و ئاو كارەبا و پیشەسازی و كشتوكاڵی لە خراپترین ئاستدایە و ئەمەش هۆكارێكی دیكەی نەگەڕانەوەی شەنگالییەكانە.\nگروپی قەیرانە نێودەوڵەتییەكان (INTERNATIONAL crisis Group) لەكۆتایی شوباتی 2018دا راپۆرتێكی تایبەتە بەكۆتایهاتنی داعشی لەعیراق و كۆمەڵكوژی دژ بەئێزدییەكانی شەنگالی بڵاوكردەوەو ئاماژەی بەوەدا بوو شەنگال پێویستی بەبونیادنانەوەی سیاسی و ئابوریی و گەڕانەوەی ئاوارەكانە بۆ شوێنی خۆیان و لەسەر حكومەتی عیراقیش پێویستە شارەكە ئاوەدان بكاتەوەو خزمەتگوزاریی و پرۆسەی خوێندنیان بگەڕێنێتەوەو خوێندنگاكان بكاتەوە.\nلەڕاپۆرتەكەیدا دەشڵێت: شەنگال كە زۆرینەی دانیشتوانەكەی لەپێكهاتەی ئێزدییە، لەمانگی ئابی 2014دا لەلایەن داعشەوە داگیركراوەو خەڵكەكەی روبەڕووی كۆمەڵكوژی و كوشتن و دەستدرێژی و رفاندن و بەكۆیلەكردن بونەتەوە، هەروەها ئەوانەشی ئاوارە بوون رویان لەكەمپەكانی هەرێمی كوردستان كردوە.\nلەبەشێكی دیكەی راپۆرتەكەیدا، باسی لەوەكردوە: رەگی كێشەكانی شەنگال بۆ پرۆسەی ئازادی عیراق لەساڵی 2003 دەگەڕێتەوە كە بەهۆی نەبونی یەكەیەكی كارگێڕی كاراو ناكۆكی تائیفی و نەبوونی رۆڵی حكومەتی عیراق و ئیدارەی پارێزگای نەینەوا لەقەزاكەدا وایكردوە كە پارتی دیموكراتی كوردستان سود لەو بۆشاییە كارگێڕی و ئەمنییە وەربگرێت و دەسەڵاتی ئیدارەی شارەكە لەلایەن كەسانی سەر بەو حزبەوە بەڕێوەببرێن، بەڵام لەگەڵ ئەوەشدا زۆرینەی جەماوەری شەنگالی لەگەڵ نەبووە، چونكە پارتی وەك كورد مامەڵەی لەگەڵ ئێزدییەكان دەكرد نەك وەك پێكهاتەیەكی ئاینی، ئەوەش رەشبینی شەنگالییەكانی زیادكرد كە وەك كوردی پلە دوو مامەڵەیان لەگەڵ بكرێت، هەروەها هەوڵەكانی پارتی بۆ ئەوەش بووە كە شەنگال بخاتەوە سەر هەرێمی كوردستان، لەكاتێكدا ژمارەیەكی زۆری ئێزدییەكان دژی ئەو كارە بوون.\nگروپی قەیرانە نێودەوڵەتییەكان لەبەشێكی دیكەی راپۆرتەكەیدا ئاماژەی بەوەدابوو: دوای پاشەكشەی هێزەكانی پارتی لەكاتی داگیركردنی شەنگالدا لەلایەن داعشەوە، پارتی ئەو جەماوەرییەی كە لەگەڵی بوون لەدەستیداوەو، پارتی لەشەنگال هەڵات و خەڵَكەكەشی بەدڕندەی داعش سپارد.\nرونیشیكردبوویەوە: كاتێك داعش شەنگالی داگیركرد، شەڕڤانان بەپشتیوانی هێزی ئاسمانی ئەمریكا بەشێكی زۆری دانیشتوانی شارەكەیان رزگاركردو دواتریش روبەڕووی داعش بوونەوەو بەشێكی شارەكەیان كۆنترۆڵكردەوە.\nسەبارەت بە هەوڵەكانی حكومەت بۆ گەڕانەوەی ئەو رێژە زۆرەی دانیشتوانی شەنگال بۆ ناوچەكانیان، غەیاس سورچی وتیشی: لەلایەن حكومەتی هەرێم و حكومەتی عیراقیشەوە هیچ هەوڵێكی جدی نەدراوە بۆ گەڕانەوەی ئەو ژمارە زۆرەی شەنگالییەكان كە ئاوارە بوون، تاكو ئێستا زیاتر لە سێ هەزار ژن و كچی ئێزیدی چارەنووسیان نادیارە.\nلێپرسراوی راگەیاندنی مەڵبەندی نەینەوای یەكێتی دەشڵێت: تائێستا توانراوە سێ هەزار ژن و كچی ئێزیدی بگەڕێنرێنەوە بۆ ناو كەسوكاریان، ئەوەش بەهەوڵی حكومەتی هەرێم و كەسوكاریان بووە، هاوكات پەیەدەش رۆڵی گەورەی لە گەڕانەوەی ژمارەیەكی زۆر كچ و ژنی ئێزدی هەبووە لە تەلەعفەر و موسڵ، كە دواتر رادەستی حكومەتی هەرێمیان كردوون.\nدوای سەرهەڵدانی رێكخراوی تیرۆرستی داعش و داگیركردنی بەشێكی زۆری خاكی عیراق و سوریا كە لەلایەن ئەبو بەكر بەغدادییەوە سەرۆكایەتی دەكرا، هێزەكانی پێشمەرگەو هێزە عیراقییەكان توانیان لەو ناوچانەی داعش داگیریكردبوون ئازاد بكەنەوەو پێشمەرگەش لەكۆنترۆڵكردنەوەی ناوچەكانی موسڵ رۆڵی سەرەكی بینی، دواجار رۆژی 10ی كانونی یەكەمی 2017دا حەیدەر عەبادی سەرۆك وەزیرانی پێشووی عیراق رزگاركردنەوەی تەواوی ناوچەكانی عیراقی لەژێر دەستی داعش راگەیاند.\nدوای چەند ساڵێك بەسەر داعشدا، رۆژی 27ی تشرینی یەكەمی رابردو، دۆناڵد ترمەپ سەرۆكی ویلایەتە یەكگرتووەكانی ئەمریكا لەكۆنگرەیەكی رۆژنامەوانیدا بەشێوەیەكی رەسمی هەواڵی كوژرانی ئەبوبەكر بەغدادی ئەمیری رێكخراوی تیرۆرستی داعش راگەیاندو سوپاسی هێزەكانی سوریای دیموكرات (هەسەدە)شی كرد ەكە هاوكار بوون لەكوژرانی بەغدادیدا.\nبەرەبەیانی رۆژی 3ی ئابی 2014، ئەو هێزانەی لەشەنگال بوون بەبێ هیچ بەرگرییەك پاشەكشەیان كردو قەزاكە لەلایەن داعشەوە داگیركرا، بەوهۆیەشەوە بەشێكی زۆری دانیشتوانەكەی كۆمەڵكوژ كران و ژمارەیەكی زۆریشیان رووبەڕووی ئاوارەیی بوونەوە.


دروست کردنى frame بۆ سەر پڕۆڤایلى فەیسبوک (په‌ڕه 1) - کۆمپیوتەر و ئینتەرنێت - مەکۆکانی وێبچن\nدروست کردنى frame بۆ سەر پڕۆڤایلى فەیسبوک\nمەکۆکانی وێبچن » کۆمپیوتەر و ئینتەرنێت » دروست کردنى frame بۆ سەر پڕۆڤایلى فەیسبوک\nبابه‌ت: دروست کردنى frame بۆ سەر پڕۆڤایلى فەیسبوک\nئەم کاتەتان باش .\nزۆر ئەوانەى ئەیانەوێت لە تۆڕەکۆمەڵایەتیەکان جیاواز دەرکەون یاخود ڕیکلام بکەن ، بێ ئەوەى هیچ بڕە پاڕەیەک سەرف کەن ،بۆ ئەو مەبەستەش لە فەیسبوک ئەتوانن frameـى تایبەت بە بەرهەمەکانیان دروست بکەن و ڕاستەوخۆ لە بەشى frames بلاوى بکەنەوە بەکار هێنەران ئەتوانن بیخەنە سەر وێنەى پرۆڤایلەکانیان ،\nیەکەم جار لینکى تایبەتى https://www.facebook.com/frames/ ئەکەینەوە ،وەک لە وێنەکەى خوارەوە دیارە بەشەکەمان بۆ ئەکرێتەوە کە پێشتر من frame دروست کردوە ئێستا هەوڵ ئەدەم frame دروست کەم بە ناوى وێبچن ـەوە .\nدواى کردنەوەى لە بەشى سەرەوەى دەستە ڕاست نووسراوە Open frames Studio کرتەى لەسەر بکە .\nGet started بکەوە .\nوەک لە وێنەکەى سەرەوە دیارە ٢ بەشى داوینەتێ تۆ ئەتەوێت frame بۆ کام بەشە دروست کەیت هەڵى بژێرە من بۆ سەر پڕۆڤایل دروستى ئەکەم کرتە لەسەر upload Art بکە ئەو وێنەیە هەڵبژێرە کە ئەتەوێت بیکەیتە سەر پڕۆڤایل بەڵام ئەبێت وێنەکە بە فۆڕماتى png پاشەکەوت کرابێت .\nوەک ئەبینن من وێنەکەم بەو شێوەیە دەر ئەکەوێت لەسەر پڕۆڤایل ، دواى هەڵبژاردنى next بکە .\nئەو بەشەت بۆ ئەکرێتەوە کە پێم وابێت بە ڕونى دیارە چى ئەوەى گرنگ بێت لە خانەى Keywords چەند وشەیەکى گرنگ نوسە بۆ ئەوەى کەسانێک لەڕێگەى گەڕانەوە frame بدۆزنەوە ، دواترnext بکە .\nکارەکەمان سەرکەوتوو بو ئێستا ئامادەیە بۆ بلاوکردنەوە Publish بکە .\nکارەکەمان بە سەرکەوتوى ئەنجام دا ئەمەش نمونەیەک لەسەر پڕۆڤایلەکەم\nسەرکەوتووبن ، هەر بەڕێزێک ئارەزوى ئەوەى کرد frame دروست بکات و کێشەى هەبوو ئاگادارمان بکاتەوە با هاوکارى بین.\nئەتوانن لە ڕێگەى ئەم لینکەى خوارەو ڕاستەوخۆ frameـى وێبچن بخەنە سەر پڕۆڤایلەکانتان .\nوه‌ڵام: دروست کردنى frame بۆ سەر پڕۆڤایلى فەیسبوک\nدەست خۆش کاک هێدی\nخۆشەویستى کاک پشتیوان\nدەستت خۆش بێت براکەم بابەتێکی بەسوود بوو ...\nئێستا تاقیم نەکردیتەوە بەڵام جاران دوای چەند ڕۆژێک یان چەند کاتژمێرێک frame ـەکە چالاک دەبوو ،\nئایا ئێستاش هەر وایە یان ڕاستەوخۆ دوای تەواو بوون چالاک دەبێ؟\nهیچ شتێك ئه‌وه‌نده باش نییه نه‌توانرێت باشتر بكرێت\nبەڵى برا گیان یەکسەر چالاک ئەبێت\nدەست خۆش کاریکی جوانە\nبەو هیوایەم وێبجین بگرێتەوە جاری جاران


دواى بڵاوبوونەوەى هەواڵی ئەوەی کۆمپانياى دانا غاز داواى لە دادگاى فيدراڵى واشنتۆن دى سى لە ئەمەريکا کردووە کە بڕيارێکى دادگاى نێودەوڵەتى لەندەن پشت ڕاست بکاتەوە و حکومەتى هەرێم ناچار بکرێت نزیکەی دوو ملیار دۆلار بداتە کۆمپانياى دانا غاز بەهۆى ئەو ناکۆکيەى نێوانيان سەبارەت بە پەرەسەندنەکانى کێڵگە نەوتيەکانە هەرێم داواى ئەو برە پارەيە دەکات ، لاى خويانەوە لە راگەيەنراوێکدا وەزارەتى سامانە سروشتيەکانى حکومەتى هەريمى کوردستان رايدەگەيەنێت هێشتا ئەم داوايەى کۆمپانياى دانا غاز لە دادگا يەکلايى نەکراوەتەوە، لەمبارەيەوە چەند رۆژنامەنووس و چاڵاکوانێک دەيانويست لە بەردەم ئەنجومەنى وەزيران گردبوونەوە بکەن و تێدا داواى ئاشکراکردنى راست و دروستى ئەم بابەتە بکەن و روونى بکەنەوە کەوا ئەگەر راستە چوون و بە چ شێوازێک و بۆچى بووە بەڵام لە لايەن هێزە ئەمنيەکانەوە بلاوەيان پێکراوە و يەکێک لە رێکخەرانى گردبوونەوەکەش که هێمن مامەند بووە دەستگيرکراوە ، لەمبارەيەوە شێروان شێروانى رێکخەرێکى ئەو گردبوونەوەيە بۆ دەنگى ئەمەريکا باسى رووداوەکە و رێگريەکان دەکات و دەڵێت هێزە ئەمنيەکان پێيان راگەياندين کە ناکريت له هەولێر گردبوونەوە بکەن و ئەگەر هەمووتان لێرە نەچن دەستگيرتان دەکەين ، هەروەها شێروانى دەشڵێت گردبوونەوە مافێکى مەدەنيە و ئێمەش دەمانويست هەندێک لافيتە بەرز بکەينەوە و بڵێين ئايا بەراست حکومەتى هەرێم قەرزدارە يان قومارى کردووە .\nهۆگر عەزيز وتەبێژى پۆليسى هەولێر بۆ دەنگى ئەمەريکا لەبارەى دەستگيرکردنى رێکخەرى گردبوونەوەى بەردەم ئەنجومەنى وەزيران دەڵێت ئاگادار نيم چونکە لە ئيجازە بووم .\nنياز عەبدوڵڵا وەک خوى دەڵێت لەگەڵ بەرێوەبەرى پۆليسى هەولێر قسەى کردووە و ئەوانيش پێيان راگەياندووە کەوا رێکخەرى ئەو گردبوونەوەيە لاى پۆليسە و دەيبەنە دادگا .\nلە بارەى ئەوەى کە ئەم کۆبوونەوە ياخود گردبوونەوە و خوپێشاندانە هيچ مولەتێکى نەبووە بويە هێزە ئەمنيەکانيش رێگريان کردووە و نەيانهێشتووە بەڕێوە بچێت ، شێروان شێروانى دەڵێت ئێمە هێشتا دەستمان بە گردبوونەوە نەکردبوو ئەوان نەيانهێشت و رێکخەرەکەمان دەستگيرکرا و تەنها دەمانويست بەياننامەيەک بخوێنينەوە و چەند لافيتەيەک بەرزبکەينەوە.\nبڕيار وابوو رۆژى پێنجشەممە بەشيک لە رۆژنامەنووسان و چاڵاکوانان لە بەردەم سەرۆکايەتى ئەنجومەنى وەزيران ، دژى بەفێرۆدانى سەروەت و سامانى هەرێمى کوردستان و موڵکى گشتى گردبوونەوەيەک ئەنجام بدەن بەڵام لە لايەن هێزە ئەمنيەکانەوە ڕێگريان لێکرا.


(77 بینراوە) | Thursday, 07.15.2021, 09:21 AM |\nئەوەی لە سلێمانی دەگوزەرێت ڕووداوی سیاسییە. ڕووداوی سیاسی یانی ئەو ساتەوەختەی کە سیاسەت پەردە و ڕوکەش و میکیاجەکانی لادەبات و وەک خۆی دەردەکەوێت. بە زمانی گشتی دەکەوێتە سەر پلێت. ئەم ساتەوەختە ئێجگار دەگمەن و تایبەتە، لە کاتێکدا پێویست دەکات کە زۆرترین قسەی لە سەر بکرێت، زۆرترین بێدەنگی بەرهەمێناوە. دیارە قسەکردن لە سەر ڕوداو لە دونیای ئێمەدا ئێجگار دەگمەنە. ئەوەی هەیە زیاتر ژاوەژاو و ناڕاستییە.\nیەکەم، هەتا زیاتر سیاسەتی ئێمە خێزانی و بنەماڵەیی ببێت، ئەوا چاوەڕوانی ئەوە دەکرێت کە ململانێ لە سەر دەسەڵات و دەستاو دەست لە ناو کایەی خێزاندا ڕوبدات. کەواتە ئەم قەیرانانە بەردەوام نەوە لە دوای نەوە ڕودەدەن و جارجاریش وەک ناوبڕێک لە پڕ ڕودەدات. ئەمە نیشانەی ئەوەیە کە ئێمە ناتوانین دەزگا و یاسا و پرۆسەی بە نیشتمانی کردنی دەسەڵات و خەڵک بەرهەم بهێنین.\nدووەم، نەوت و تەکنەلۆجیا کۆمەڵگای باشوری وەها گۆڕیوە، کە پێکهاتەکانی وەک جەماوەر و پشتیوانی و بڕوا، گۆڕانکاریی زۆریان بە سەرداهاتووە. وەک سایمۆن تۆرمی پێمان دەڵێت لە سەردەمی تەکنەلۆجیای خێرادا زەمانی بونیادنان کۆتایی هاتووە. چیدی جەماوەر و دۆست و لایەنگر و دیدی و ئایدۆلۆژیا بونیادنانرێت. بەڵکو لە پڕ خێرا لە ڕێگای میدیاوە، دروست دەبن و خێراش کۆتاییان دێت. ئەمە دەریدەخات ئەوەی پێی دەڵێن لایەنگر یان جەماوەر یان دۆستان، جگە لە پەشمەکێک هیچی تر نین.\nدلێر محەمەد نوری: دوو لەت بوونی وێنەی دوو سەرۆکەکە!! د. سەردار عەزیز: ئایا خاکی کوردستان فرۆشراوە؟ سیروان حەمە ڕەشید: مەترسییە جددییەکانی سەر هەرێم و خەمسارد و بێباکی دەسەڵاتداران... د. سەردار عەزیز: ئایا خاکی کوردستان فرۆشراوە؟ ئاشتی برایم ئەفەندی: تورکیا و ئێران لەهەمان قوڕ بەدیل دروست دەکەن! دلێر محەمەد نوری: سمۆرە بادینییەکە و دارەبڕاوەکە د.کامەران مەنتك: هەمواركردنەوەی سنووری نێوان عێراق و توركیا، یاخود پڕۆسەی سەرلەنوێ دابەشكردنەوەی كوردستان!؟ كەمال چۆمانی: خەریکن نێچیرڤان بارزانییمان لێ دەکەنە فریادڕەس سالار باپیر: ئیسرائیل و فەلەستین لە ڕوانگەی ڕەگەزپەرستان و ئایینپەرستانی کوردوە د.کامەران مەنتك: كوردو جولەكەو ئیسلامییەكان كۆمەڵێك پرسیاری كۆمۆتراتژیدی ئامێز!


ڕێكخراوی ئاشتیی نیوده‌وڵه‌تی و ژووری بازرگانیی هه‌ڵه‌بجه ڕێكکه‌وتنامه‌یه‌كیان واژۆ كرد\nعومه‌ر عه‌زیز 26/09/2019 - 13:33 بڵاوکراوەتەوە لە كوردستان\nئەمڕۆ .9.262019، شاندێكی ڕێكخراوی ئاشتیی نێوده‌وڵه‌تی (iop)، سه‌ردانی هه‌ڵه‌بجه‌یان كردوو و ڕێكکه‌وتنامه‌یه‌كی تێگه‌شتنیان له‌گه‌ڵ ژووری بازرگانی و پیشه‌سازیی هه‌ڵه‌بجه، واژۆ كرد.\nپێشه‌وا ئه‌حمه‌د، سه‌رۆكی ژووری بازرگانی و پیشه‌سازیی پارێزگای هه‌ڵه‌بجه به (باسنیوز)ی ڕاگه‌یاند: "ئه‌و ڕێكخراوه ئاشتییه، ئه‌مڕۆ سه‌ردانی هه‌ڵه‌بجه‌یان كرد و له‌گه‌ڵ ژووری بازرگانی و پیشه‌سازیی هه‌ڵه‌بجه یادداشتنامه‌یه‌كی لێک تێگه‌شتنمان واژۆ كرد، كه به هۆیه‌وه بتوانین هاوكاریی یه‌كتر بكه‌ین تاکوو له‌ڕێگه‌ی ئه‌وانه‌وه ده‌ستی ئاوه‌دانی بهێنرێته هه‌ڵه‌بجه".\nڕوونیشی كرده‌وه: "له هه‌موو بواره‌كانی ئاوه‌دانی به‌تایبه‌تی بواری كشتوكاڵی، گه‌شتوگوزار و پیشه‌سازی هاوكاری یه‌كتر ده‌كه‌ین، چونكه ئه‌وان ده‌توانن ده‌ستی سه‌رمایه‌داره‌كان بگرن و بیانهێنه هه‌ڵه‌بجه بۆ ئه‌وه‌ی بواری ئابووری و پیشه‌سازی له هه‌ڵه‌بجه گه‌شه پێ بده‌ین".\nهاوكات د. فه‌رهاد ئیبراسیمۆڤیچ، ئه‌مینداری گشتیی رێكخراوی ئاشتیی نێوده‌وڵه‌تی، له لیدوانیكی ڕۆژنامه‌وانیدا، ڕای گه‌یاند: "هه‌ڵه‌بجه وه‌ك پارێزگایه‌ك ده‌مینێته‌وه له ویژدانی هه‌موو كه‌سێكی عاقڵ، بیرمه‌ند و به‌هۆشدا و ئێمه‌ش یه‌كێك له كار و ئامانجه‌كانمان ئه‌وه‌یه‌ی، كه ئه‌م پارێزگایه پێشكه‌وتنێكی ته‌واو به‌خۆیه‌وه ببینێت به‌پێی ئه‌و كار و پڕۆژانه‌ی كه هه‌مانه".\nوێنه.. ڕۆژی دووه‌می فێستیڤاڵی هه‌نار له هه‌ڵه‌بجه


بەکار هێنا چەکی شیمیایی له‌لایه‌ن رِژێمى سووریە دژ بە خەڵکی وڵاتەکەی\nلە ماوەی چەند رۆژی رابردوودا کۆمەڵگای نێونەتەوەیی لەمەڕ بەکارهێنانی چەک کۆمەڵکوژ لەلایەن حکوومەتی سووریەوە نیگەرانیی خۆیان دەربڕیبوو.\nهاوکات دژبەرانی حکوومەتی سووریە لە راپۆرتێکدا رایانگەیاندووە کە دەستیان بەسەر رێژەیەکی بەرچاو چەکوچۆڵی حکوومەتی سووریەدا گرتووە کەلە نێوانیاندا چەکی "شیمیایی"ش بەرچاو دەکەوێ.\nبەپێی ئەو راپۆرتە ئەرتشی ئازادی سووریە ژومارەیەکی بەرچاو لە هێزەکانی حکوومەتی سووریەیان دەستبەسەر کردووە کە چەکی کۆمەڵکوژییان بە مەبەستی بەکار هێنان پێ بووە.\nلەلایەکی دیکەشەوە وەزارەتی دەرەوەی حکوومەتی سووریە لە نامەیەکدا بە "بانکی مۆن" سکرتێری گشتیی رێکخراوی نەتەوە یەکگرتووەکانی راگەیاندووە، ئەگەر ئێمە چەکی کۆمەڵکوژیشمان لەبەر دەستدا بێت دژ بە خەڵکی وڵاتەکەی خۆمان بەکاری ناهێنین.\nتەلەفزیۆنی دەوڵەتیى حکوومەتی سووریە بڵاوی کردۆتەوە، هێزەکانی ئۆپۆزسیۆن دەستیان بەسەر شیرکەتێکی بەرهەمهێنانی "کومەڵکوژی ژەهراوی"دا گرتووە.\nماوەیەک لەمەوبەر باراک ئۆباما راشکاوانە هەڕەشەی لە حکوومەتی سووریە کرد و رایگەیاندبوو: "بەکارهێنانی چەکی کۆمەڵکوژ هێڵی سوورە و بۆ ئێمە قبووڵ ناکرێت و ئەگەر هەڵەیەکی لەو چەشنە بکەیت دژکردەوەی ئێمە دەبینی و دەبێ لەو پێوەندییەدا وەڵامدەر بێ".\nهەر لەو پەیوەندییەدا بەرپرسێکی پلەبەرزی ئەمریکا ئاشکرای کردبوو، کۆمەڵێک بەڵگە لەبەر دەستی ئێمەدا هەیە کە حکوومەتی سووریە سەرقاڵی ئامادە کردنی گازی "سارین"ـه بۆ مەبەستی نیزامی کە ٥٠٠ بەرابەری "سیانوور" کاریگەری لەسەر مرۆڤ هەیە.\nسکرتێری گشتیی رێکخراوی "ناتۆ" لە کۆبوونەوەی بروکسێلدا ئاماژەی بەوە کردبوو: بەکارهێنانی چەکی کۆمەڵکوژ لەلایەن سووریەوە دژ بە خەڵکی وڵاتەکەی خۆی، کاردانەوەی خێرای جیهانی بەدواوە دەبێت.\nڕێکه‌و 2012-12-09 08:05:49


فۆڕمی تۆمارکردنی بابەت | نامەی سوپاس و پێزانینی خانەوادەی هاوڕێ جەبار مستەفا\nسوپاس و پێزانین… بە بۆنەی گیان لەدەستدانی “جەبار مستەفا”ی ئازیزمانەوە ژمارەیەکی یەکجار زۆر لە دۆستان، خۆشەویستان و هاورێیانی ئازیزمان، هەروەها چەند لایەنێکی سیاسی، لە رێگای جۆراوجۆرەوە: بەسەردانیکردنمان بۆ ماڵەوە لە شاری سیدنی ئوسترالیا، دەرکردنی ڕاگەیاندن، نووسینی نامە، پەیوەندی تەلەفۆنی و بەشداریکردن لە ڕێوڕەسمی بەخاکسپاردن و مەراسیمەکانی ڕێزلێنان لەشاری سیدنی ئوسترالیا، سلێمانی، سوید، بریتانیا، نەرویج و فنلەندا خەم وپەژارەی لەدەستدانی ئەم ئازیزەیان لەگەڵ بەشکردین. بەبێ هاودەردی و هاوخەمی ئەم ئازیزانە بەرگەگرتنی ئەم کۆستە بۆ ئێمە زۆر سەخت بوو. سەرەڕای هەموو ئەمانە، هەر لێرەدا دەمانەوێ سوپاس و پێزانینی خۆمان ئاراستەی هەموو ئەو هاوڕێ و دۆستە ئازیزانەش بکەین، کە لەماوەی 18 مانگی ڕابردوودا چ لەماڵ و چ لە نەخۆشخانە بەردەوام ئێمەیان بەسەرکردۆتەوە و وورەو خۆڕاگریان بە ئێمەو جەباری ئازیزمان بەخشیووە. پالێپشتی و شەونخوونی ئێوە بەدیارمانەوە لە ڕۆژانی ئەخیردا هەرگیز لەیادناکەین و بۆ هەمیشە لەبیرەوەریماندا دەمێنێتەوە. سوپاسی تایبەتیمان بۆ هاوڕێیانی هەردوو حیزبی کۆمۆنیستی کرێکاریی کوردستان و عێراق بۆ دڵسۆزی و هاوخەمی و ئەرک و ماندووبوونیان لە بەرپاکردنی مەراسیمەکانی ڕێزلێنان لە جەباری ئازیزمان لە وڵاتە جیاجیاکاندا. ئێمە بەکردەوە بینیمان کە جەبار تەنها لە ئێمە نەڕۆیشت، خانەوادەکەی ئەو زۆر لە خانەوادە بچووکەکەی (هاوژین و مناڵەکانی) گەورەترە. ئێمە شانازی بەوەوە دەکەین کە دۆست و هاوڕێی دڵسۆزی وەکو ئێوەمان هەیە. دووبارە سوپاستان دەکەین. شیرین (هاوژینی جەبار مستەفا) زاریا، ماردین و لیزا (کچەکانی جەبار مستەفا) #15-01-2019#


🔤 سەرۆک جاش واژەل واصطلاهەل\n📅 زمان اضافه کردن Nov 24 2012 3:32PM\n👁 اێ بەخشە 3,664 گل سئرکریائە(دێینە)\nجاش ناوی وڵاخێکە، کە بریتیە لە بەچکەی کەر، واتا گو [ فرەتر(ویشتر)... 👁] ✖ ✖ 0 145 ✔ 86% ✍ هـ.ب. 24-11-2012 15:32:22\n💎 قەڵای هەولێر گِؤریجاگەل(جا باستانیەل)\n📅 زمان اضافه کردن Sep 17 2009 2:24PM\n👁 اێ بەخشە 32,533 گل سئرکریائە(دێینە)\nقەڵای هەولێر تەپۆلکەیەکی بازنەیی رووتەختە، رووبەری [ فرەتر(ویشتر)... 👁] ✖ ✖ 13 70 ✔ 99% ✍ هـ.ب. 17-9-2009 14:24:27\n👫 لەیلا زانا زنی نۆیسە (ژیان ناۆمە)\n📅 زمان اضافه کردن Nov 10 2008 10:22AM\n👁 اێ بەخشە 19,156 گل سئرکریائە(دێینە)\nلە رۆژی 03-05-1961 لەشارۆچکەی سیلوانی سەر بەشاری ئ [ فرەتر(ویشتر)... 👁] ✖ ✖ 2 32 ✔ 99% ✍ هـ.ب. 10-11-2008 10:22:25